
Zmluva na zabezpečenie stravovania a doplnkového predaja v bufete pre zamestnancov Národnej banky Slovenska č. C-NBS1-000-122-321
uzatvorená podľa § 269 ods. 2 zákona č. 513/1991 Zb. Obchodný zákonník
v znení neskorších predpisov 

Zmluvné strany

1. Objednávateľ:

Názov:	Národná banka Slovenska
Sídlo:		Imricha Karvaša 1, 813 25 Bratislava 
Zastúpený:	<vyplní VO>
IČO:		30 844 789
IČ DPH:	SK2020815654
DIČ:		2020815654
Bankové spojenie.	Národná banka Slovenska
Číslo účtu:	SK07 0720 0000 0000 0000 1919 – platí pre domáceho poskytovateľa
SK60 0720 0000 0000 0000 2129 – platí pre zahraničného poskytovateľa
NBS je zriadená zákonom NR SR č. 566/1992 Zb. o Národnej banke Slovenska v znení neskorších predpisov

(ďalej len „NBS“ alebo „objednávateľ“ v príslušnom gramatickom tvare)

a

2. Poskytovateľ:

Obchodné meno:	<vyplní uchádzač>
Sídlo:		<vyplní uchádzač>
Zastúpený:	<vyplní uchádzač>
IČO:		<vyplní uchádzač>
IČ DPH:	<vyplní uchádzač>
DIČ: 		<vyplní uchádzač>
Bankové spojenie:	<vyplní uchádzač>
Číslo účtu:	<vyplní uchádzač>
Zapísaný: 	<vyplní uchádzač>

(ďalej len „poskytovateľ“ v príslušnom gramatickom tvare) 

(objednávateľ a poskytovateľ spolu ďalej v texte aj ako „zmluvné strany“)


Čl. I
Preambula
[bookmark: _Hlk156390286]Túto Zmluvu na zabezpečenie stravovania a predaja doplnkového tovaru v bufete pre zamestnancov Národnej banky Slovenska (ďalej len „zmluva") uzatvárajú zmluvné strany ako výsledok zadávania nadlimitnej zákazky podľa § 65 a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z. z.") s názvom „Zabezpečenie stravovania a predaja doplnkového tovaru v bufete pre zamestnancov Národnej banky Slovenska v budove ústredia Národnej banky Slovenska.", uskutočnenej verejným obstarávateľom, ktorým je objednávateľ (ďalej len „Verejné obstarávanie").
[bookmark: _Hlk225164463]Objednávateľ má záujem zabezpečiť pre svojich zamestnancov kvalitný, moderný  a flexibilný systém stravovania, ktorý zabezpečí pestrú, výživovo vyváženú a chutnú ponuku obedových jedál. Preto v zmluve zavádza mechanizmus sledovania kvality založený na hodnotení zamestnancov. Objednávateľ je oprávnený pravidelne vyhodnocovať spätnú väzbu od svojich zamestnancov; ak vyhodnotenie preukáže prevažujúcu spokojnosť s poskytovanými obedovými stravovacími službami, t. j. budú hodnotené ako vynikajúce, objednávateľ je oprávnený vyplatiť poskytovateľovi finančný bonus. Cieľom tohto mechanizmu je motivovať poskytovateľa poskytovať stravovacie služby v čo najvyššej kvalite.
Objednávateľ kladie dôraz aj na zabezpečenie možnosti pre svojich zamestnancov zakúpiť si v bufete prevádzkovanom v priestoroch sídla objednávateľa počas pracovného dňa kvalitné, zdravé a výživné doplnkové potraviny, raňajkové/desiatové jedlá a iné občerstvenie. 
Čl. II
Účel zmluvy, úvodné ustanovenia
2.1 Účelom tejto zmluvy je zabezpečiť stravovanie a predaj doplnkového tovaru v bufete pre zamestnancov objednávateľa, ktoré bude poskytovateľ poskytovať v priestoroch sídla objednávateľa - Národná banka Slovenska v Bratislave, Ul. I. Karvaša 1, Bratislava, ako aj zabezpečenie občerstvenia na základe osobitných objednávok objednávateľa s poskytnutím obsluhy pri jeho výdaji v prípade potreby, a to v rozsahu, spôsobom a za podmienok, ktoré sú špecifikované v zmluve a v prílohe č. 1 zmluvy - Opis predmetu zákazky (ďalej len „príloha č. 1“) a vymedzenie práv a povinností zmluvných strán pri plnení predmetu tejto zmluvy.
2.2 Poskytovateľ výslovne prehlasuje, že sa oboznámil so súťažnými podkladmi Verejného obstarávania, pričom mu nie sú známe žiadne pochybnosti alebo nejasnosti, ktoré by znemožňovali riadne plnenie jeho záväzkov podľa tejto zmluvy. Pre plnenie tejto zmluvy sú záväzné všetky dokumenty vzťahujúce sa k Verejnému obstarávaniu, a to súťažné podklady vrátane príloh vzťahujúcich sa k predmetu tejto zmluvy a ponuka poskytovateľa. Poskytovateľ prehlasuje, že plnenie na základe tejto zmluvy bude poskytovať v súlade so súťažnými podmienkami Verejného obstarávania a v súlade so svojou ponukou.
2.3 Poskytovateľ prehlasuje, že sa detailne oboznámil s rozsahom a povahou predmetu plnenia tejto zmluvy, má vedomosť o všetkých všeobecne záväzných právnych predpisoch a technických normách, európskych štandardoch a usmerneniach, usmerneniach Ministerstva zdravotníctva Slovenskej republiky a Úradu verejného zdravotníctva Slovenskej republiky, ktoré sa vzťahujú na predmet tejto zmluvy (ďalej len „príslušné právne predpisy a technické normy“) a že je spôsobilý túto zmluvu uzatvoriť a plniť záväzky z nej vyplývajúce, pričom disponuje a počas trvania zmluvy a záväzkov z nej vyplývajúcich bude disponovať všetkými oprávneniami vyžadovanými v zmysle príslušných právnych predpisov a príslušnými orgánmi, ako aj takými technickými, kvalifikačnými, personálnymi a organizačnými kapacitami a odbornými znalosťami, ktoré sú nevyhnutné pre riadne a včasné plnenie tejto zmluvy, a to aj v nadväznosti na ním preukázanú kvalifikáciu pre plnenie predmetu tejto zmluvy.
2.4 Poskytovateľ prehlasuje, že ním poskytované plnenie na základe tejto zmluvy zodpovedá všetkým požiadavkám vyplývajúcim z príslušných právnych predpisov a technických noriem, ktoré sa na plnenie vzťahujú.
2.5 Pokiaľ by sa niektoré z prehlásení poskytovateľa uvedených v tomto článku ukázalo ako nepravdivé, je objednávateľ oprávnený požadovať od poskytovateľa náhradu škody, ktorá mu v tejto súvislosti vznikne.
Čl. III
Predmet zmluvy
3.1 Predmetom zmluvy je záväzok poskytovateľa zabezpečiť:
3.1.1	výrobu, prípravu a výdaj stravy počas obeda (ďalej aj ako „strava“ alebo „obedové jedlá“) pre zamestnancov objednávateľa ako aj ďalšie osoby, ktorým to objednávateľ umožní (ďalej spolu len „stravníci“),
3.1.2 	výrobu, prípravu a dodanie občerstvenia, s možnosťou obsluhy pri jeho výdaji v prípade potreby (ďalej len „občerstvenie“), na základe objednávky objednávateľa, 
3.1.3  doplnkový predaj tovaru v bufete nachádzajúcom sa v priestoroch sídla objednávateľa (ďalej len „doplnkový predaj tovaru v bufete“) (ďalej spolu len „predmet zmluvy“ alebo „stravovacie služby“)
a to v rozsahu, spôsobom a za podmienok dohodnutých v tejto zmluve a v prílohe č. 1 tejto zmluvy.
Súčasťou predmetu zmluvy sú tiež 
· všetky činnosti spojené s výrobou, prípravou a výdajom stravy; výrobou, prípravou a dodaním občerstvenia; činnosti spojené s predajom doplnkového tovaru v bufete; vrátane upratovania, čistenia a udržiavania priestorov, ktoré sú predmetom nájmu na základe Zmluvy o nájme nebytových priestorov podľa čl. V zmluvy, ktorá tvorí prílohu č. 6 zmluvy – Nájomná zmluva (ďalej len „príloha č. 6“), (Zmluva o nájme nebytových priestorov č. C-NBS1-000-122-322 ďalej len „Nájomná zmluva“), v ktorých budú poskytované stravovacie služby, aj ich zariadenia t. j. najmä čistenie, umývanie a dezinfekcia všetkého použitého riadu, príborov, nádob na prípravu, prepravu stravy, nástrojov a zariadení použitých na výrobu, prípravu a výdaj stravy, jedál v bufete a občerstvenia, ako aj uprataním priestorov, v ktorých bol realizovaný výdaj občerstvenia s obsluhou, 
· dodávka papierových servítkov v rozsahu zodpovedajúcom potrebám stravníkov,
· zabezpečenie možnosti pre stravníkov odobrať obedové jedlo do vratného obalu (menuboxu) na báze zálohového systému s opakovaným použitím,
· obsluha jedným kvalifikovaným čašníkom pri podávaní obedových jedál v salóniku Národnej banky Slovenska (ďalej len „salónik NBS“) denne v čase výdaja stravy a v prípade potreby aj obsluha pri výdaji občerstvenia poskytnutého na základe objednávky objednávateľa. 
Všetka strava podľa bodu 3.1.1 tohto článku zmluvy musí byť pripravovaná v priestoroch kuchyne objednávateľa na gastrotechnologických zariadeniach v nej umiestnených a uvedených v prílohe č. 2 Nájomnej zmluvy. 
Občerstvenie podľa bodu 3.1.2. tohto článku zmluvy môže byť pripravené poskytovateľom buď v priestoroch kuchyne objednávateľa alebo v priestoroch vlastnej prevádzky poskytovateľa s dodaním do miesta plnenia predmetu zmluvy. 
Podrobná špecifikácia predmetu zmluvy je uvedená v prílohe č. 1 zmluvy.
3.2 Poskytovateľ sa zaväzuje poskytovať stravovacie služby podľa bodu 3.1. a bližšie popísané v prílohe č. 1 zmluvy odborne a v súlade so všetkými príslušnými hygienickými, bezpečnostnými a protipožiarnymi všeobecne záväznými predpismi a touto zmluvou a jej prílohami. Poskytovateľ uvádza, že sa oboznámil s gastrotechnologickými zariadeniami objednávateľa uvedenými v prílohe č. 2 Nájomnej zmluvy a zaväzuje sa používať ich v súlade s technickými návodmi, čo najefektívnejším a najhospodárnejším  spôsobom. 
3.3 Poskytovateľ sa zaväzuje vyvinúť maximálne úsilie, aby boli v rámci plnenia tejto zmluvy pre stravníkov k dispozícii cenovo zodpovedajúce kvalitné a chutné obedové jedlá, občerstvenie a doplnkový tovar v bufete, vrátane raňajkových a desiatových jedál.
3.4 Naplnenie účelu tejto zmluvy, ochranu záujmov stravníkov a realizáciu práv a kontrolných činností objednávateľa podľa tejto zmluvy bude zabezpečovať najmä stravovacia komisia, zriadená objednávateľom, ktorej právomoci sú vymedzené v jednotlivých ustanoveniach tejto zmluvy a v prílohe č. 1 zmluvy. Poskytovateľ je povinný poskytnúť stravovacej komisii (každému jej členovi) na výzvu maximálnu možnú súčinnosť pri výkone jej zverených kompetencií.
3.5 Objednávateľ sa zaväzuje zaplatiť poskytovateľovi za riadne poskytnutie stravovacích služieb cenu dohodnutú v tejto zmluve podľa článku VI tejto zmluvy.
Obedové jedlá:
3.6 Poskytovateľ sa zaväzuje dodržiavať pri poskytovaní stravovacích služieb podľa bodu 3.1.1 zmluvy 
3.6.1 vzorový jedálny lístok, ktorý predložil v rámci svojej ponuky vo Verejnom obstarávaní a tvorí prílohu č. 2 zmluvy – Vzorový jedálny lístok (ďalej len „príloha č. 2“) (ďalej len „vzorový jedálny lístok“) v časovom období v rozsahu 8 (osem) pracovných týždňov od začatia poskytovania stravovacích služieb a v prípadoch uvedených v bode 3.11.2  zmluvy, 
3.6.2 jedálny lístok určený na príslušné časové obdobie v rozsahu 8 (osem) pracovných týždňov, ktorý vypracuje v priebehu poskytovania stravovacích služieb podľa tejto zmluvy a  odsúhlasí ho stravovacia komisia postupom uvedeným v bodoch 3.7 až 3.11 zmluvy (ďalej len „jedálny lístok“). 
3.7 Poskytovateľ predloží formou e-mailu na e-mailovú adresu určenú na komunikáciu so stravovacou komisiou podľa bodu 10.3.1 tejto zmluvy návrh jedálneho lístku na nasledujúce časové obdobie v rozsahu 8 (osem) pracovných týždňov stravovacej komisii na schválenie najneskôr 3 (tri) kalendárne týždne pred uplynutím časového obdobia, na ktoré bol určený predchádzajúci jedálny lístok. Každý následný jedálny lístok musí zachovávať minimálne kvalitatívnu úroveň vzorového jedálneho lístka, na základe ktorého bola ponuka poskytovateľa hodnotená v kritériu k5 súťažných podkladov vo Verejnom obstarávaní, najmä z hľadiska pestrosti, výživovej vyváženosti, sezónnosti, technologickej vhodnosti, kvality surovín a dodržania podielu biopotravín.
3.8 Stravovacia komisia predložený návrh jedálneho lístka posúdi a
3.8.1 schváli alebo 
3.8.2 odmietne a v takom prípade zároveň navrhne poskytovateľovi jeho úpravu, ktorú tento nemôže bezdôvodne odmietnuť. Dôvodom odmietnutia podľa predchádzajúcej vety môže byť najmä nesplnenie kvalitatívnej úrovne vzorového jedálneho lístka, na základe ktorého bola na základe ktorého bola ponuka poskytovateľa hodnotená v kritériu k5 súťažných podkladov vo Verejnom obstarávaní, nedostupnosť surovín, technologická nerealizovateľnosť, rozpor s enviromentálnymi a kvalitatívnymi zásadami prípravy jedál podľa prílohy č. 1 zmluvy, ako aj preukázateľný zásadný negatívny vplyv na schopnosť poskytovateľa splniť požiadavky na sezónnosť, čerstvosť, či podiel biopotravín podľa prílohy č. 1 zmluvy.
3.9 Oznámenie o schválení alebo odmietnutí  predloženého jedálneho lístka zašle stravovacia komisia  v lehote 8 (ôsmich) pracovných dní od jeho predloženia poskytovateľovi na e-mailovú adresu prevádzkara podľa bodu 10.2 zmluvy. 
3.10 V prípade, ak stravovacia komisia v lehote a spôsobom uvedeným v bode 3.9 zmluvy poskytovateľovi neoznámi, či predložený návrh jedálneho lístka schválila, alebo odmietla, považuje sa predložený jedálny lístok za schválený. 
3.11 V prípade odmietnutia návrhu jedálneho lístka stravovacou komisiou podľa bodu 3.8.2 zmluvy predloží poskytovateľ formou e-mailu na e-mailovú adresu podľa bodu 10.3.1 tejto zmluvy  do 2 (dvoch) pracovných dní od doručenia oznámenia o odmietnutí 
3.11.1 návrh jedálneho lístka upraveného podľa návrhu stravovacej komisie, tento sa považuje za schválený jeho predložením stravovacej komisii alebo 
3.11.2 odôvodnenie, prečo nie je možné navrhovanú úpravu realizovať spolu s návrhom alternatívnej úpravy reflektujúcej v maximálne možnej miere zámer stravovacej komisie a v tomto zmysle upraveným návrhom jedálneho lístka. V prípade, ak stravovacia komisia  neschváli v lehote 2 (dvoch) pracovných dní od doručenia návrh jedálneho lístka upravený podľa predchádzajúcej vety, bude poskytovateľ povinný v nasledujúcom časovom období (8 pracovných týždňov) postupovať podľa vzorového jedálneho lístka v prílohe č. 2 zmluvy. 
3.12 Bezodkladne najneskôr do 2 (dvoch) pracovných dní po schválení návrhu jedálneho lístka stravovacou komisiou niektorým z vyššie uvedených spôsobov, je poskytovateľ povinný predložiť objednávateľovi schválený jedálny lístok v slovenskom a anglickom jazyku.
3.13 Poskytovateľ je povinný v návrhu jedálneho lístka poskytnúť objednávateľovi aj surovinové zloženie každého jedla (v rozsahu, v ktorom popísal zloženie jedál vo vzorovom jedálnom lístku vo svojej ponuke vo Verejnom obstarávaní t. j. objem/gramáž, použité suroviny, vrátane zreteľného označenia v nich obsiahnutých látok alebo výrobkov spôsobujúcich alergie alebo neznášanlivosť v súlade s §3a vyhlášky MPRV SR č. 243/2015 Z. z. o požiadavkách na označenie potravín v znení neskorších predpisov) a označenie použitých biopotravín pri konkrétnom jedle. Poskytovateľ súhlasí s tým, že všetky zloženia jedál budú zverejnené v zozname ponúkaných menu na intranete objednávateľa, v prípade zmeny obedového jedla alebo jeho zloženia podľa bodu 3.14 zmluvy sa poskytovateľ zaväzuje oznámiť objednávateľovi aktualizovaný údaj o jeho zložení v dostatočnom predstihu tak, aby mohol byť zverejnený najneskôr v čase, kedy bude možné toto jedlo prvýkrát objednať stravníkmi.
3.14 Stravovacia komisia môže povoliť zmenu obedového jedla alebo jeho zloženia v schválenom jedálnom lístku na príslušné časové obdobie, ak o to poskytovateľ požiada zo závažných dôvodov, ktoré uvedie v písomnej žiadosti o zmenu obedového jedla alebo jeho zloženia doručenej stravovacej komisii na e-mailovú adresu podľa bodu 10.3.1 tejto zmluvy.
3.15 Poskytovateľ sa zaväzuje pri poskytovaní obedových jedál dodržiavať požiadavky týkajúce sa obedových jedál podľa prílohy č. 1, vrátane enviromentálnych a kvalitatívnych zásad ich prípravy, ako aj prevádzkovú dobu ich výdaja podľa bodu 4.2.1 zmluvy a zabezpečiť dostatočné personálne obsadenie tak, aby bol zaručený hladký priebeh výroby, prípravy a výdaja obedových jedál s prihliadnutím na primeranú čakaciu dobu stravníka na výdaj v zmysle nastavených KPI podľa čl. VII zmluvy a prílohy č. 5 tejto zmluvy - Checklist pre kontrolu KPI (ďalej len “príloha č. 5”).  
3.16 Poskytovateľ sa zaväzuje na účely plnenia predmetu zmluvy podľa bodu 3.1.1 zmluvy zabezpečiť potrebný pokladničný softvér na evidovanie hotovostných a bezhotovostných platieb.
3.17 Poskytovateľ sa zaväzuje v súvislosti s plnením predmetu zmluvy podľa bodu 3.1.1 zmluvy využívať elektronický stravovací a objednávkový systém tzv. IS StraSy objednávateľa (ďalej len „stravovací systém IS StraSy“). Stravovací systém IS StraSy umožňuje vykonávať elektronické objednávanie a evidovanie objednávok stravy, zaznamenať odber stravy na výdajovom termináli v priestoroch jedálne objednávateľa, taktiež umožňuje vykonávať hodnotenie kvality stravy.
3.18 Objednávateľ sa zaväzuje stravovací systém IS StraSy poskytovateľovi bezodplatne sprístupniť v rozsahu potrebnom pre plnenie predmetu zmluvy a poskytovateľ sa zaväzuje sprístupnenie tohto systému využívať, pričom za aktualizáciu a údržbu stravovacieho systému IS StraSy počas platnosti a účinnosti tejto zmluvy zodpovedá objednávateľ. V prípade, ak nebude možné dočasne používať z technických dôvodov stravovací systém IS StraSy a z tohto dôvodu nebude môcť poskytovateľ poskytovať stravovacie služby podľa bodu 3.1.1 zmluvy, nemá objednávateľ nárok v tejto súvislosti na zmluvné pokuty podľa tejto zmluvy a poskytovateľ nezodpovedá za tým spôsobenú škodu objednávateľovi. Poskytovateľ je povinný v takomto prípade poskytnúť objednávateľovi maximálnu možnú súčinnosť pri zabezpečení alternatívneho riešenia tak, aby bolo možné poskytovať stravovacie služby podľa bodu 3.1.1 zmluvy.
3.19 Poskytovateľ je povinný zabezpečiť pre stravníkov možnosť odobratia obedového jedla do vratného obalu (menuboxu) na báze zálohového systému s opakovaným použitím (ďalej len “zálohový systém”), kedy obal bude stravníkovi vydaný po zaplatení zálohy, môže ho použiť na odnesenie stravy a následne ho kedykoľvek počas prevádzkovej doby vrátiť na určené miesto, v takom prípade mu bude vrátená záloha alebo mu bude vydaný nový vratný obal, pričom musia byť dodržané všetky hygienické normy a príslušné právne predpisy. Ak nebude možné využiť zálohový systém podľa predchádzajúcej vety, je poskytovateľ povinný zabezpečiť za účelom odobratia jedla stravníkom jednorazové obaly, ktoré musia byť vyrobené z kompostovateľných materiálov spĺňajúcich normu EN 13432 alebo rovnocenný štandard, pričom náklady na jednorazové obaly znáša poskytovateľ. 
3.20 Ak nebude zálohový systém možné využiť po dobu viac ako 5 (päť) pracovných dní nasledujúcich  za sebou a táto skutočnosť nebude spôsobená dôvodmi na strane objednávateľa alebo okolnosťami predstavujúcimi vyššiu moc, má objednávateľ právo na zaplatenie zmluvnej pokuty vo výške 100,- eur (sto eur) bez DPH za každý ďalší deň, v ktorom nie je zálohový systém k dispozícii. Ak doba, v ktorej zálohový systém nie je k dispozícii, presiahne 30 (tridsať) pracovných dní nasledujúcich za sebou alebo v súčte 30 (tridsať) pracovných dní v časovom období 3 (troch) kalendárnych mesiacov nasledujúcich za sebou, považuje sa to za podstatné porušenie zmluvy a objednávateľ je oprávnený odstúpiť od zmluvy. 
Občerstvenie:
3.21 Zmluvné strany sa výslovne dohodli, že poskytovanie občerstvenia podľa bodu 3.1.2 zmluvy sa bude uskutočňovať na základe písomných objednávok objednávateľa potvrdených poskytovateľom, a to elektronickou poštou na adresu: <vyplní uchádzač>. Poskytovateľ je povinný najneskôr nasledujúci pracovný deň po dni doručenia objednávky objednávateľa potvrdiť príjem a akceptáciu objednávky a to rovnakou formou, ako bola objednávka doručená (e-mailom). Potvrdením objednávky sa objednávka považuje za akceptovanú. Pre zamedzenie pochybností za potvrdenie príjmu a akceptácie objednávky podľa predchádzajúcej vety sa nepovažuje automatické potvrdenie o doručení alebo akákoľvek iná automaticky generovaná odpoveď (tzv. auto-replay. out-of-office message a pod.). 
3.22 V prípade, ak poskytovateľ v určenej lehote nesplní povinnosť potvrdiť, a tým akceptovať doručenú objednávku, objednávateľ má právo občerstvenie požadované v objednávke objednať u iného dodávateľa a poskytovateľ je povinný uhradiť náklady, ktoré tým objednávateľovi vznikli, v rozsahu prevyšujúcom celkovú cenu predmetu objednávky určenú podľa prílohy č. 3 zmluvy - Špecifikácia cien obedových jedál a občerstvenia (ďalej len “príloha č. 3”). Pri preukazovaní doručenia objednávky postačuje preukázať, že e-mailová správa bola objednávateľom riadne adresovaná na e-mailovú adresu v prvej vete predchádzajúceho bodu zmluvy a odoslaná a že odosielateľ e-mailovej správy môže preukázať potvrdenie o doručení na uvedenú e-mailovú adresu (v ktorom bude uvedený dátum a čas doručenia). Náklady objednávateľa podľa prvej vety tohto bodu uhradí poskytovateľ na základe faktúry vystavenej objednávateľom, pričom prílohou faktúry bude doklad o úhrade ceny občerstvenia, ktoré bolo predmetom pôvodnej objednávky, inému dodávateľovi a kalkulácia ceny tohto občerstvenia podľa prílohy č. 3 zmluvy.
3.23 Objednávka musí obsahovať presné vymedzenie požadovaného občerstvenia podľa tabuľky s názvom Občerstvenie v časti II. Výroba a príprava občerstvenia na základe osobitnej objednávky objednávateľa  s možnosťou obsluhy pri ich výdaji v prípade potreby  prílohy č. 1 tejto zmluvy (ďalej len „tabuľka Občerstvenie podľa prílohy č. 1 zmluvy“), a to uvedením druhu a množstva a musí v nej byť  určený požadovaný termín a čas, kedy sa má občerstvenie poskytnúť/dodať, ktorý nesmie byť kratší ako 3 (tri) pracovné dni odo dňa zaslania objednávky, ďalej tiež musí byť uvedená požiadavka na obsluhu pri výdaji, ak ju objednávateľ vyžaduje a prípadne ďalšie konkrétne a špecifické údaje (ako napr. označenie konkrétnej miestnosti v budove NBS, v ktorej má byť občerstvenie vydávané). 
3.24 Zmluvné strany sa dohodli, že objednávateľ je oprávnený požadovať občerstvenie, ktoré sa nedá zaradiť ani do jednej z položiek občerstvenia uvedených v tabuľke Občerstvenie podľa prílohy č. 1 zmluvy. V takom prípade objednávateľ písomne (emailom na e-mailovú adresu v bode 3.21) označí (špecifikuje) požadované občerstvenie a požiada poskytovateľa o cenovú kalkuláciu za požadované občerstvenie (ďalej len „cenová ponuka“). Poskytovateľ písomne (emailom) predloží najneskôr do 3 (troch) pracovných dní od doručenia požiadavky objednávateľovi cenovú ponuku na požadované občerstvenie. V prípade, ak objednávateľ cenovú ponuku odsúhlasí, vystaví záväznú písomnú objednávku (emailom) poskytovateľovi postupom podľa bodov 3.21 a 3.23 tohto článku zmluvy. Pre zamedzenie pochybností základom pre plnenie poskytovateľa podľa tohto bodu je až doručenie záväznej písomnej objednávky objednávateľa. K poskytnutiu plnenia podľa tohto bodu zmluvy poskytovateľom môže dôjsť len výnimočne, pričom nesmie predstavovať viac ako 10 % z finančného objemu objednaného občerstvenia podľa článku III bodu 3.1.2 tejto zmluvy počas platnosti a účinnosti tejto zmluvy. 
3.25 Objednávateľ si vyhradzuje právo zadávať objednávky na poskytnutie občerstvenia podľa bodu 3.1.2 zmluvy len v rozsahu jeho aktuálnej a reálnej potreby, prípadne poskytnutie občerstvenia vôbec nepožadovať, ak mu potreba objednať občerstvenie nevznikne. 
Doplnkový predaj v bufete:
3.26 Poskytovateľ sa zaväzuje predávať v bufete potraviny, raňajkové/desiatové jedlá a iné občerstvenie v rozsahu, spôsobom a za podmienok uvedených v prílohe č. 1 zmluvy.
3.27 Poskytovateľ sa zaväzuje dodržiavať požiadavky na tovar v bufete a jeho dostupnosť, ako aj prevádzkovú dobu bufetu v súlade s prílohou č. 1 zmluvy a zabezpečiť dostatočné personálne obsadenie bufetu tak, aby bol zaručený hladký priebeh predaja doplnkového predaja v bufete. 
3.28 Poskytovateľ sa zaväzuje na účely plnenia predmetu zmluvy podľa bodu 3.1.3 zmluvy zabezpečiť potrebný pokladničný softvér na evidovanie hotovostných a bezhotovostných platieb.

Čl. IV
Miesto, čas a doba plnenia predmetu zmluvy
4.1 Miestom plnenia predmetu zmluvy je budova ústredia Národnej banky Slovenska v Bratislave, Ul. I. Karvaša 1, Bratislava (ďalej len „budova NBS“).
4.2 [bookmark: _Hlk225340157]Čas plnenia predmetu zmluvy podľa bodu 3.1.1 a 3.1.3 je priebežne, počas pracovných dní, a prevádzková doba je dohodnutá nasledovne: 
4.2.1 pre výdaj stravy podľa bodu 3.1.1 zmluvy počas obeda:
	pondelok až piatok:	v čase od 11:00 hod. do 14:00 hod.,
4.2.2     pre doplnkový predaj tovaru v bufete podľa bodu 3.1.3 zmluvy:
	pondelok – štvrtok: 	minimálne v čase od 07:00 do 16:00 hod. 
	piatok: 			      minimálne  v čase od 07:00 do 15:00 hod.
Čas plnenia predmetu zmluvy podľa bodu 3.1.2 je určený na základe jednotlivých objednávok, konkrétny čas poskytnutia/dodania občerstvenia je určený v príslušnej objednávke objednávateľa, občerstvenie môže byť poskytované/dodané aj mimo pracovných dní.
4.3 Poskytovateľ je povinný začať poskytovať stravovacie služby na základe doručenej písomnej výzvy objednávateľa, a to v termíne uvedenom v tejto výzve, ktorý musí byť určený tak, aby nastal najskôr po uplynutí 4 (štyroch) týždňov odo dňa zaslania výzvy a najneskôr do 4 (štyroch) mesiacov odo dňa nadobudnutia účinnosti tejto zmluvy. Ak poskytovateľ poruší povinnosť začať poskytovať stravovacie služby v termíne určenom podľa predchádzajúcej vety alebo podľa bodu 4.4. zmluvy, má objednávateľ nárok na zmluvnú pokutu vo výške 5.000,- eur (päťtisíc eur) bez DPH za každý aj začatý deň omeškania. Ak toto omeškanie presiahne 10 (desať) pracovných dní, ide o podstatné porušenie zmluvy, ktoré zakladá právo objednávateľa odstúpiť od zmluvy. 
4.4 V prípade, ak objednávateľ nedoručí poskytovateľovi písomnú výzvu podľa bodu 4.3 zmluvy do 4 (štyroch) mesiacov odo dňa nadobudnutia účinnosti tejto zmluvy, je poskytovateľ oprávnený na základe doručenej písomnej výzvy vyzvať objednávateľa, aby mu oznámil začiatok poskytovania stravovacích služieb. V takom prípade je objednávateľ povinný určiť a písomne oznámiť poskytovateľovi bezodkladne najneskôr do 10 (desiatich) pracovných dní odo dňa doručenia výzvy poskytovateľa podľa predchádzajúcej vety termín začatia poskytovania stravovacích služieb určený tak, že nastane najskôr po uplynutí 4 (štyroch) týždňov odo dňa zaslania oznámenia a k začatiu poskytovania služieb dôjde najneskôr do 12 (dvanástich) týždňov odo dňa doručenia oznámenia. Ak objednávateľ poruší povinnosť podľa predchádzajúcej vety, má druhá zmluvná strana nárok na zmluvnú pokutu vo výške 1.000,- eur (tisíc eur) bez DPH za každý aj začatý deň omeškania. Ak toto omeškanie presiahne 10 (desať) pracovných dní, ide o podstatné porušenie zmluvy, ktoré zakladá právo poskytovateľa odstúpiť od zmluvy. 
4.5 Výzvy a oznámenia podľa bodov 4.3 a 4.4 zmluvy sa doručujú prostredníctvom kontaktných e-mailov oprávnených osôb zmluvných strán podľa bodu 10.1. tejto zmluvy.  Pri preukazovaní doručenia postačuje preukázať, že e-mailová správa bola riadne adresovaná na e-mailovú adresu v prvej vete tohto bodu zmluvy a odoslaná a že odosielateľ e-mailovej správy môže preukázať potvrdenie o doručení na uvedenú e-mailovú adresu (v ktorom bude uvedený dátum a čas doručenia). 
4.6 Zmluva sa uzatvára na 2 (dva) roky odo dňa nadobudnutia jej účinnosti, pričom objednávateľ si vyhradzuje právo uplatniť opciu u poskytovateľa na ďalšie poskytovanie stravovacích služieb a to aj opakovane, najviac však 2 (dva) krát za sebou, v rozsahu podľa bodu 3.1 tohto článku zmluvy za rovnakých podmienok, ako je uvedené v tejto zmluve a na dobu 2 (dvoch) rokov po skončení doby vymedzujúcej trvanie tejto zmluvy resp. predĺženej na základe uplatnenej opcie podľa tohto bodu. Poskytovateľ sa zaväzuje poskytovať stravovacie služby podľa tejto zmluvy, na ktoré si objednávateľ uplatnil opciu. 
4.7 Pre zamedzenie pochybností, objednávateľ je oprávnený (nie povinný) uplatniť si opciu na ďalšie poskytovanie predmetu tejto zmluvy, pričom opcia musí byť uplatnená objednávateľom najneskôr 3 (tri) mesiace pred skončením doby vymedzujúcej trvanie tejto zmluvy resp. predĺženej na základe uplatnenej opcie podľa bodu 4.6 zmluvy. Pokiaľ sa objednávateľ rozhodne využiť právo z opcie podľa predchádzajúceho bodu, je povinný tak urobiť písomným oznámením o uplatnení opcie doručeným poskytovateľovi (ďalej len „oznámenie o uplatnení opcie“). Oznámenie o uplatnení opcie sa doručuje poskytovateľovi v súlade s bodom 15.9 zmluvy. Doručením oznámenia o uplatnení opcie podľa predchádzajúcej vety vznikne poskytovateľovi povinnosť poskytovať stravovacie služby podľa podmienok uvedených v tejto zmluve. 
4.8 Objednávateľ si vyhradzuje právo uplatniť zmluvnú pokutu, ak poskytovateľ nedodrží záväzok poskytovať stravovacie služby v súlade s opciou podľa bodu 4.6 zmluvy uplatnenou objednávateľom podľa tejto zmluvy, vo výške 50.000,- eur (päťdesiattisíc eur) bez DPH. 

Čl. V
Nájomná zmluva  
5.1 V deň podpisu (v deň platnosti) tejto zmluvy sa poskytovateľ zaväzuje uzatvoriť s objednávateľom Nájomnú zmluvu, ktorej znenie tvorí prílohu č. 6 tejto zmluvy. V prípade, ak poskytovateľ neuzatvorí Nájomnú zmluvu podľa predchádzajúcej vety, je objednávateľ oprávnený odstúpiť od tejto zmluvy pre porušenie jeho povinnosti podstatným spôsobom.
5.2 Predmet nájmu, výška a splatnosť nájomného, účel a čas trvania nájmu, práva a povinnosti zmluvných strán budú podrobne špecifikované v Nájomnej zmluve, ktorú objednávateľ uzatvorí s poskytovateľom. Nájomná zmluva bude uzatvorená na dobu poskytovania stravovacích služieb podľa tejto zmluvy a jej platnosť a účinnosť skončí, pokiaľ v nej nie je uvedené inak, dňom skončenia tejto zmluvy.

Čl. VI
Cena a platobné podmienky
6.1 Cena za predmet zmluvy uvedený v bode 3.1 tejto zmluvy je stanovená dohodou zmluvných strán v eurách podľa zákona NR SR č. 18/1996 Z. z. o cenách v znení neskorších predpisov a vyhlášky Ministerstva financií SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov. 
6.2 Celková maximálna cena za stravovacie služby počas platnosti a účinnosti tejto zmluvy je maximálnym finančným limitom za poskytovanie predmetu zmluvy a je stanovená vo výške:
< vyplní uchádzač > eur bez DPH 
(slovom: < vyplní uchádzač > eur bez DPH). 
Zmena ceny je možná iba za podmienok a postupom stanoveným touto zmluvou, v súlade s platnými právnymi predpismi, najmä zákonom o verejnom obstarávaní. 
6.3 Podrobná špecifikácia ceny za stravovacie služby s uvedením jednotkových cien za stravovacie služby podľa bodov 3.1.1 a 3.1.2 je uvedená v prílohe č. 3. Pre zamedzenie pochybností objednávateľ má právo, ale nie povinnosť objednať počas trvania tejto zmluvy občerstvenie podľa bodu 3.1.2 zmluvy za ceny uvedené v prílohe č. 3.  
6.4 Ceny obedových jedál a ceny občerstvenia v prílohe č. 3 tejto zmluvy sú uvedené bez DPH. Poskytovateľ k dohodnutej cene uplatní DPH podľa platného všeobecne záväzného právneho predpisu účinného v čase fakturácie.
6.5 V cene za predmet zmluvy sú zahrnuté všetky činnosti a náklady poskytovateľa potrebné k plneniu predmetu zmluvy. V cenách podľa prílohy č. 3 sú zahrnuté všetky náklady poskytovateľa spojené s výrobou, prípravou a výdajom obedových jedál, vrátane obsluhy v salóniku NBS počas výdaja obedových jedál, dodávky papierových servítkov a zabezpečenia možnosti pre stravníkov odobrať obedové jedlo do vratného obalu (menuboxu) na báze zálohového systému; výrobou, prípravou a dodaním občerstvenia a v prípade potreby aj obsluhou pri výdaji občerstvenia.
6.6 Zmluvné strany sa v súlade s § 18 ods. 1 písm. a) zákona o verejnom obstarávaní dohodli, že poskytovateľ má právo na zmenu zmluvnej ceny v priebehu plnenia zmluvy za podmienok uvedených a špecifikovaných v nasledujúcich bodoch tohto článku zmluvy. 
6.7 [bookmark: _Hlk225334926]Zmluvné strany sa dohodli, že je možné zmeniť zmluvnú cenu dodatkom k zmluve kvôli inflácii a to na základe písomnej žiadosti poskytovateľa o zmenu ceny. Poskytovateľ má právo  jeden raz za kalendárny rok po zverejnení údajov Štatistického úradu Slovenskej republiky (ďalej len „ŠÚ SR“) za predchádzajúci kalendárny rok požiadať o zvýšenie ceny stravovacích služieb o mieru inflácie vyjadrenú prírastkom priemerného ročného indexu spotrebiteľských cien (ISC) za predchádzajúci kalendárny rok, ktorý publikuje ŠÚ SR, pričom prvý krát môže žiadosť o zmenu ceny uplatniť v kalendárnom roku 2028. Požiadať o zvýšenie ceny o mieru inflácie je možné iba vtedy, keď miera inflácie presiahne v jednotlivom roku výšku 3 % a zvýšenie ceny o mieru inflácie je možné maximálne o 8 %.  V žiadosti uvedie poskytovateľ návrh novej ceny vrátane jej výpočtu  (minimálne odkaz na zdroj ŠÚ SR, hodnotu ISC v %, identifikáciu základnej ceny, výpočet novej ceny a dátum navrhovanej účinnosti, ktorý môže byť najskôr od 1. februára daného kalendárneho roka), pričom objednávateľ sa k žiadosti vyjadrí bez zbytočného odkladu, najneskôr však do 10 (desiatich)  pracovných dní od jej doručenia. V prípade súhlasu objednávateľa  s návrhom uzatvoria zmluvné strany dodatok k tejto zmluve.  Objednávateľ bez závažného objektívneho dôvodu neodmietne uzatvoriť dodatok podľa predchádzajúcej vety, ak je žiadosť poskytovateľa o zmenu ceny v súlade s požiadavkami uvedenými v tomto bode zmluvy a návrh novej ceny je riadne odôvodnený a preukázaný výpočtom vychádzajúcim z príslušnej miery inflácie podľa údajov ŠÚ SR.
6.8 Zmluvné strany sa v súlade s § 18 ods. 1 písm. a) zákona o verejnom obstarávaní, dohodli, že cenu za stravu podľa bodu 3.1.1.  je možné upravovať aj v zmysle článku VII tejto zmluvy, a teda na základe výsledkov hodnotenia kvality poskytovaných stravovacích služieb. 
6.9 Ak poskytovateľom poskytnuté obedové jedlá podľa bodu 3.1.1 sú podľa článku VII tejto zmluvy na základe hodnotenia stravníkov podľa bodu 7.10 až 7.17 zmluvy hodnotené 2x po sebe ako vynikajúce poskytovanie stravovacích služieb a zároveň nevznikol nárok na zmluvnú pokutu za porušenie poskytovateľovho záväzku podľa bodov 13.1, 13.2, 13.4 až 13.8 zmluvy, tak poskytovateľ môže získať bonusovú platbu. Výška bonusovej platby sa určuje ako pevne stanovená suma 4.000,- eur (štyritisíc eur) bez DPH. Bonusovú platbu uhradí objednávateľ na základe faktúry vystavenej poskytovateľom. Poskytovateľ sa zaväzuje prednostne vyplatiť sumu rovnajúcu sa minimálne 50% výšky bonusovej platby jeho pracovníkom, ktorí vykonávajú činnosti pri výrobe, príprave a výdaji stravy počas obeda podľa tejto zmluvy, pričom na účel preukázania splnenia tohto záväzku sa poskytovateľ zaväzuje na písomné vyzvanie bezodkladne predložiť objednávateľovi anonymizovaný výkaz, z ktorého bude objednávateľovi zrejmé, že došlo k rozdeleniu bonusu medzi pracovníkov poskytovateľa.  
Celková suma vyplatených bonusov počas doby trvania tejto zmluvy (2 roky) môže dosiahnuť maximálne výšku 16.000,- eur (šestnásťtisíc eur) bez DPH, pričom pri uplatnení opcie na predĺženie doby trvania tejto zmluvy o ďalšie dva roky môže celková suma vyplatených bonusov dosiahnuť 32.000,- eur (tridsaťdvatisíc eur) bez DPH a pri opakovanom uplatnení opcie o ďalšie dva roky môže celková suma vyplatených bonusov dosiahnuť 48.000,- eur (štyridsaťosemtisíc eur) bez DPH.  
Vyúčtovanie
6.10 Vyúčtovanie ceny za obedové jedlá podľa čl. III bodu 3.1.1 zmluvy, ktoré boli v danom kalendárnom mesiaci stravníkmi odobraté prostredníctvom zamestnaneckých kariet (resp. ich alternatívy), poskytovateľ vykoná za kalendárny mesiac na základe faktúry, ktorej súčasťou bude rozpis skutočne poskytnutých stravovacích služieb podľa bodu 3.1.1 zmluvy (počet odobratých/vydaných obedových jedál) v danom kalendárnom mesiaci, ktoré zamestnanci odobrali prostredníctvom zamestnaneckých kariet (resp. ich alternatívy). Za odobraté/vydané jedlo podľa predchádzajúcej vety sa pre účely vyúčtovania pokladá aj obedové jedlo, ktoré si zamestnanec objednal prostredníctvom stravovacieho systému IS StraSy a objednávku nezrušil najneskôr do 8:00 hod. v deň výdaja. Faktúru a výstup zo sumarizácie počtu takto vydaných/odobratých obedových jedál doručí poskytovateľ objednávateľovi najskôr 10. (desiaty) pracovný deň po ukončení daného kalendárneho mesiaca. 
6.11 Jednotkové ceny za predmet zmluvy uvedený v článku III bode 3.1.2 tejto zmluvy sú uvedené v tabuľke “Občerstvenie“ v prílohe č. 3 tejto zmluvy. Poskytovateľ je oprávnený vystaviť faktúru za poskytnutie predmetu zmluvy podľa článku III bode 3.1.2 tejto zmluvy najskôr nasledujúci deň po dodaní predmetu plnenia špecifikovaného v konkrétnej objednávke objednávateľa.
6.12 Priestory kuchyne a jedálne, inventár a technologické zariadenia umiestnené v kuchyni, jedálni, v priestoroch prípravy, výroby a výdaja stravy, v bufete, skladoch, ktoré sú vo vlastníctve objednávateľa, sklady a priestory, v ktorých bude prevádzkovaný bufet, budú poskytovateľovi poskytnuté za úhradu dohodnutú v Nájomnej zmluve. Ďalšie náklady, ktoré sú hradené poskytovateľom, sú uvedené v článku VIII v bode 8.2 tejto zmluvy.
Platobné podmienky
6.13 Splatnosť faktúr je do 30 dní odo dňa ich doručenia objednávateľovi. Úhrada bude prebiehať bezhotovostným prevodom na účet poskytovateľa. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech účtu poskytovateľa.
6.14 [bookmark: _Hlk222919561]Zmluvné strany sa dohodli a výslovne súhlasia s tým, že poskytovateľ bude zasielať len elektronické faktúry z emailovej adresy poskytovateľa <vyplní uchádzač> na emailovú adresu objednávateľa faktury.ofr@nbs.sk vo formáte PDF. Zmluvné strany vyhlasujú, že majú výlučný prístup k uvedeným emailovým adresám. Zmluvné strany sú oprávnené zmeniť emailové adresy, a to len písomne s uvedením novej emailovej adresy, pričom z dôvodu tejto zmeny nie je potrebné uzatvoriť dodatok k tejto zmluve. Poskytovateľ nie je povinný podpísať elektronickú faktúru kvalifikovaným elektronickým podpisom. Elektronická faktúra musí spĺňať všetky náležitosti faktúry podľa § 74 zákona o dani z pridanej hodnoty v znení neskorších predpisov (ďalej len „zákon o DPH“). Zmluvné strany sú povinné bezodkladne písomne oznámiť druhej zmluvnej strane akúkoľvek zmenu, ktorá by mohla mať vplyv na doručovanie elektronických faktúr, najmä zmenu kontaktnej emailovej adresy.
6.15 Zmluvné strany berú na vedomie, že s účinnosťou od 01.01.2027 sa mení zákon o dani z pridanej hodnoty. Zhotoviteľ bude od 01.01.2027 povinný vystavovať a zasielať faktúru objednávateľovi v súlade s požiadavkami podľa zákona o dani z pridanej hodnoty v znení účinnom od 01.01.2027 resp. v znení účinnom v čase vystavenia faktúry, zmluvné strany sa zaväzujú poskytnúť si za týmto účelom potrebnú súčinnosť a údaje súvisiace s touto zmenou potrebné pre fakturáciu si oznámia písomne najneskôr do 31.12.2026, z tohto dôvodu  nie je potrebné uzatvoriť dodatok k tejto zmluve.
6.16 Poskytovateľ k dohodnutej cene uplatní DPH podľa aktuálne platného zákona o dani z pridanej hodnoty. Za správne vyčíslenie výšky DPH zodpovedá v plnom rozsahu poskytovateľ. <text tejto vety platí pre domáceho poskytovateľa, ktorý je platiteľom DPH, domáci poskytovateľ, ktorý nie je platiteľom DPH a zahraničný poskytovateľ túto vetu odstráni> 
6.17 V prípade, že faktúra nebude po vecnej a formálnej stránke správne vyhotovená alebo nebude obsahovať všetky údaje podľa aktuálne platného zákona o dani z pridanej hodnoty alebo bude obsahovať nesprávne údaje, objednávateľ ju vráti na prepracovanie (opravu) alebo doplnenie s uvedením nedostatkov, ktoré sa majú odstrániť a pre ktoré bola vrátená. Nová lehota splatnosti začne plynúť dňom doručenia doplnenej alebo správne prepracovanej (opravenej) faktúry objednávateľovi. <text tohto bodu týkajúci sa údajov o DPH platí pre domáceho poskytovateľa, ktorý je platiteľom DPH, domáci poskytovateľ, ktorý nie je platiteľom DPH a zahraničný poskytovateľ časť textu tohto bodu odstráni> 
6.18 Poskytovateľ najneskôr do doby vyhotovenia faktúry predloží objednávateľovi originál potvrdenia o mieste svojej daňovej rezidencie, alebo jeho úradne overenú fotokópiu. Počas trvania zmluvy poskytovateľ predmetné potvrdenie predloží objednávateľovi na začiatku každého nového zdaňovacieho obdobia. Poskytovateľ vyhlasuje a zaväzuje sa, že v prípade vzniku stálej prevádzkarne na území Slovenskej republiky počas trvania zmluvy bude o tejto skutočnosti objednávateľa bezodkladne písomne informovať. Poskytovateľ vyhlasuje, že je konečným príjemcom dohodnutej ceny uvedenej v článku VI tejto zmluvy. <text tohto bodu platí pre zahraničného poskytovateľa, domáci poskytovateľ text tohto bodu odstráni> 
6.19 Poskytovateľ, ktorý uvedie na faktúre daň, sa zaväzuje, že odvedie daň správcovi dane v lehote ustanovenej v § 78 ods. 1 zákona o DPH. Porušenie tejto daňovej povinnosti vyplývajúcej zo všeobecne záväzného právneho predpisu je podstatným porušením zmluvy a dôvodom na okamžité odstúpenie objednávateľa od tejto zmluvy. <text tohto bodu platí len pre domáceho poskytovateľa, zahraničný poskytovateľ text tohto bodu odstráni> 
6.20 Poskytovateľ nie je oprávnený bez predchádzajúceho písomného súhlasu objednávateľa postúpiť akékoľvek svoje práva (vrátane pohľadávok) vyplývajúce pre neho z tejto zmluvy, ani ich časti, na tretiu osobu.  Poskytovateľ ďalej nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo v súvislosti s touto zmluvou alebo s plnením záväzkov podľa tejto zmluvy. Poskytovateľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči poskytovateľovi vzniknutej na základe alebo v súvislosti s touto zmluvou.  
6.21 Zmluvné strany sa dohodli, že na vykonanie predmetu zmluvy (stravovacie služby) v zmysle a za podmienok uvedených v tejto zmluve objednávateľ neposkytne poskytovateľovi žiadny preddavok ani zálohovú platbu. 

Čl. VII
Kontrola kvality, meranie a hodnotenie kvality, odmeňovanie
7.1 Kvalita poskytovaných stravovacích služieb podľa bodu 3.1.1 zmluvy je meraná a hodnotená podľa tohto článku a objednávateľom hodnotená podľa Key Performance Indicator (ďalej len „KPI“). Pod KPI sa rozumie definovanie jednotlivých indikátorov/metrík výkonnosti, ktoré sú priradené k parametrom poskytovaných stravovacích služieb. KPI teda vyjadruje požadovanú kvalitu, resp. požadovaný výsledok poskytovania stravovacích služieb podľa bodu 3.1.1 zmluvy. Checklist na účely kontroly KPI je prílohou č. 5 tejto zmluvy (ďalej len „checklist“). Objednávateľ poskytne checklist na účely kontroly KPI v elektronickej podobe prevádzkarovi poskytovateľa bezodkladne po nadobudnutí účinnosti tejto zmluvy. 
7.2 Meranie kvality je realizované prostredníctvom prevádzkara poskytovateľa, osoby poverenej kontrolou kvality a stravovacou komisiou a prostredníctvom hodnotenia stravovacích služieb zamestnancami objednávateľa (bod 7.10 a nasl. tejto zmluvy), ktoré zabezpečuje stravovacia komisia.
Kontrola kvality
7.3 [bookmark: _Hlk225342767]Prevádzkar je povinný jedenkrát v priebehu každého kalendárneho týždňa vykonať kontrolu výroby, prípravy a výdaja stravy počas obeda s prihliadnutím na špecifikácie a podmienky, ktoré sú definované v prílohe č. 1 a výsledky tejto kontroly zaznamenávať do checklistu na účely kontroly KPI. Deň realizácie kontroly podľa predchádzajúcej vety oznámi osoba poverená kontrolou kvality podľa bodu 10.3.2 zmluvy prevádzkarovi e-mailom alebo telefonicky najneskôr do 08:00 hod. v deň výkonu kontroly; ak tak neurobí do posledného pracovného dňa v kalendárnom týždni, uskutoční prevádzkar kontrolu v posledný pracovný deň kalendárneho týždňa. Výsledok kontroly KPI sa automaticky prepočíta do percent v tabuľke „Celkové kontrolné skóre KPI za týždeň“. Percentá, ktoré budú výsledkom postupu podľa predchádzajúcej vety, sa zaokrúhľujú matematicky na dve desatinné miesta. Kompletne vyplnenú tabuľku za kalendárny týždeň je prevádzkar poskytovateľa povinný doručiť osobe poverenej kontrolou kvality podľa bodu 10.3.2 zmluvy prostredníctvom e-mailu vždy najneskôr do utorka 12:00 hod. nasledujúceho kalendárneho týždňa. Za doručenie vyplnenej tabuľky „Celkové kontrolné skóre KPI za týždeň“ prostredníctvom e-mailu sa považuje okamih potvrdenia o doručení na uvedenú adresu.  Pri preukazovaní doručenia postačuje preukázať, že e-mailová správa bola objednávateľom riadne adresovaná na e-mailovú adresu  podľa bodu 10.3.2 zmluvy odoslaná a že odosielateľ e-mailovej správy môže preukázať potvrdenie o doručení na uvedenú e-mailovú adresu (v ktorom bude uvedený dátum a čas doručenia).
7.4 Ak poskytovateľ resp. prevádzkar poskytovateľa nedoručí vyplnenú tabuľku za kalendárny týždeň osobe poverenej kontrolou kvality podľa bodu 10.3.2 zmluvy riadne a včas, tak má objednávateľ právo na zmluvnú pokutu vo výške 1 % z fakturovanej ceny za stravovacie služby podľa bodu 3.1.1 zmluvy v príslušnom kalendárnom mesiaci za každý začatý deň omeškania, najviac však 10 % z mesačnej ceny za daný kalendárny mesiac. Uplatnením zmluvnej pokuty nie je dotknutý nárok na náhradu škody. Ak poskytovateľ opakovane (najmenej 3-krát) nedoručí riadne a včas tabuľku „Celkové kontrolné skóre KPI za týždeň“ v období 12 kalendárnych týždňov, ide o podstatné porušenie zmluvy zakladajúce právo objednávateľa na okamžité odstúpenie od zmluvy. 
7.5 Objednávateľ je oprávnený realizovať pravidelné, ako aj náhodné kontroly kvality stravovacích služieb podľa KPI v checkliste podľa prílohy č. 5 zmluvy (ďalej aj „vlastná kontrola“). Objednávateľ vykonáva kontrolu kvality poskytovaných služieb prostredníctvom osoby poverenej kontrolou kvality podľa bodu 10.3.2 zmluvy príp. inej osoby, ktorej udelil poverenie na tento účel a zabezpečil, že bude primerane informovaná o špecifikáciách a podmienkach poskytovania stravovacích služieb podľa tejto zmluvy a jej príloh, alebo prostredníctvom stravovacej komisie. Objednávateľ je oprávnený požadovať pri kontrole osobnú účasť prevádzkara poskytovateľa. 
7.6 V prípade, že objednávateľ vykoná v kalendárnom týždni vlastnú kontrolu, informuje o jej výsledku najneskôr do 2 (dvoch) pracovných dní e-mailom prevádzkara poskytovateľa. Ak na základe svojej vlastnej kontroly podľa predchádzajúcej vety dospeje objednávateľ k rozdielnemu výsledku KPI v danom kalendárnom týždni, má poskytovateľ právo do 2 (dvoch) pracovných dní od oznámenia výsledku vlastnej kontroly objednávateľa alebo odo dňa vykonania kontroly prevádzkarom v danom kalendárnom týždni, podľa toho, ktorá z týchto skutočností nastane neskôr, písomne namietať výsledok vlastnej kontroly, ak má vplyv na zníženie ceny mesačnej fakturácie podľa článku VII bod 7.8 tejto zmluvy a to s uvedením konkrétnych výhrad. V prípade podania námietky sú povinné zmluvné strany vykonať spoločnú kontrolu KPI do 2 (dvoch) pracovných dní od podania námietky, výsledok spoločnej kontroly KPI nahradí výsledok hodnotenia KPI poskytovateľom za kalendárny týždeň, v ktorom bola vykonaná vlastná kontrola objednávateľa. Pokiaľ poskytovateľ v uvedenej lehote námietku nepodá, výsledok vlastnej kontroly objednávateľa sa považuje za akceptovaný a nahradí sa ním výsledok hodnotenia KPI poskytovateľom za daný kalendárny týždeň.
7.7 Objednávateľ resp. osoba poverená výkonom kontroly podľa bodu 10.3.2 zmluvy doručí prevádzkarovi poskytovateľa elektronicky, prostredníctvom emailu výsledok KPI za kalendárny mesiac označený ako „Celkové kontrolné skóre KPI za mesiac“, ktoré je určené matematicky ako priemer výsledkov kontrol vykonaných v danom kalendárnom mesiaci a to najneskôr do 5 (piatich) pracovných dní od ukončenia daného kalendárneho mesiaca tak, aby výsledok KPI za mesiac mohol tvoriť podklad k fakturácii. V prípade, ak výsledok KPI za kalendárny  mesiac nebude poskytovateľovi poskytnutý v stanovenej lehote, určí ho poskytovateľ sám spôsobom podľa predchádzajúcej vety. 
7.8 Poskytovateľ je povinný zohľadniť vo faktúre zníženie ceny mesačnej fakturácie iba za poskytované obedové jedlá podľa článku III bodu 3.1.1. tejto zmluvy v závislosti na kvalite poskytnutých stravovacích služieb v súlade s dosiahnutým výsledkom KPI za mesiac podľa bodu 7.7. zmluvy podľa nižšie uvedenej tabuľky. Poskytovateľ musí zohľadniť vo faktúre výsledok KPI za kalendárny mesiac podľa bodu 7.7. zmluvy za konkrétny kalendárny mesiac tým spôsobom, že sumu mesačnej fakturácie zníži o sumu zodpovedajúcu percentuálnemu zníženiu ceny podľa nižšie uvedenej tabuľky; v takom prípade je poskytovateľ povinný uviesť danú skutočnosť zrozumiteľným spôsobom na faktúre. 
	 
	Štandardná úroveň KPI 
	 Nižšia úroveň KPI 
	Slabá úroveň KPI 

	Dosiahnutá úroveň KPI za mesiac
	100% - 95 (vrátane) 
	94,99% - 90% (vrátane)
	89,99 % a menej 

	Percentuálne zníženie ceny mesačnej fakturácie  
	n/a 
	5 %	 
	10 % 



7.9 V prípade, ak 3 kalendárne mesiace za sebou alebo 3 kalendárne mesiace v kalendárnom roku bude hodnotená úroveň KPI ako Slabá úroveň KPI, ide o podstatné porušenie zmluvy a objednávateľ má právo odstúpiť od zmluvy.

Hodnotenie kvality stravníkmi
7.10 Poskytovateľ sa zaväzuje poskytovať stravovacie služby podľa bodu 3.1.1 zmluvy tak, aby objednávateľ resp. stravníci boli spokojní s úrovňou poskytovaných služieb – výroba, príprava a výdaj stravy počas obeda. Na splnenie tohto cieľa sa zmluvné strany dohodli na objednávateľom realizovanom hodnotení úrovne poskytovaných stravovacích služieb podľa nasledujúcich bodov tohto článku zmluvy počas trvania účinnosti tejto zmluvy. 
7.11 Hodnotenie vykoná objednávateľ na základe hodnotení zamestnancami objednávateľa, ktorí v kalendárnom mesiaci predchádzajúcom dňu hodnotenia aspoň 5 (päť) krát odobrali obedové jedlo (ďalej len „zamestnanci s oprávnením hodnotiť“). Objednávateľ zabezpečí, aby všetci zamestnanci s oprávnením hodnotiť mali pre účely vykonania hodnotenia podľa predchádzajúcej vety k dispozícii hodnotiaci formulár podľa bodu 7.17. zmluvy.  Hodnotenie sa vykonáva každé tri kalendárne mesiace. Interval hodnotenia začína od prvého dňa kalendárneho mesiaca nasledujúceho po mesiaci, v ktorom sa začalo plnenie podľa tejto zmluvy. Každé ďalšie hodnotiace obdobie začína bezprostredne po skončení predchádzajúceho  hodnotiaceho obdobia.
7.12 Úroveň poskytovaných služieb sa určuje v troch úrovniach, a to ako: 
· vynikajúce poskytovanie stravovacích služieb 
· uspokojivé poskytovanie stravovacích služieb 
· neuspokojivé/nedostatočné poskytovanie stravovacích služieb. 
7.13 Ak v dvoch po sebe vykonaných hodnoteniach (2x počas šiestich kalendárnych mesiacov) sa vyjadrí   najmenej  50%  zamestnancov s oprávnením hodnotiť a  ohodnotia poskytovanie stravovacích služieb
· ako vynikajúce, považuje sa úroveň poskytovania stravovacích služieb za vynikajúcu,
· ako uspokojivé, považuje sa úroveň poskytovania stravovacích služieb za uspokojivú. 
7.14 Za neuspokojivé/nedostatočné poskytovanie stravovacích služieb sa považuje prípad, ak v dvoch po sebe vykonaných hodnoteniach (2x počas šiestich kalendárnych mesiacov) sa vyjadrí najmenej 75 % zamestnancov s oprávnením hodnotiť a ohodnotia poskytovanie služieb úrovňou neuspokojivé/nedostatočné. 
7.15 Objednávateľ vyhodnotí hodnotiace formuláre zamestnancov s oprávnením hodnotiť do 15 (pätnástich) pracovných dní odo dňa vykonania kontroly a výsledok vykonaného hodnotenia písomne oznámi poskytovateľovi do 5 (piatich) pracovných dní od vyhodnotenia hodnotiacich formulárov.  Výsledok vykonaného hodnotenia poskytovateľ berie na vedomie a zaväzuje sa rešpektovať následky podľa tejto zmluvy. 
7.16  S úrovňou poskytovaných služieb sú spojené tieto následky (následok): 
 
	úroveň poskytovania služieb 
	následok 

	2x po sebe hodnotenie vynikajúce 
	služby sú poskytované nadštandardne, a preto objednávateľ je oprávnený vyplatiť bonus; bonus je určený ako pevná suma 4.000,- eur bez DPH 

	hodnotenie uspokojivé 
	služby sú poskytované štandardne resp. na minimálnej prijateľnej úrovni, a preto bez následku 

	hodnotenie neuspokojivé 
	ak sa zároveň nameria Slabá úroveň KPI, tak ide o podstatné porušenie zmluvy 


 
7.17 Zmluvné strany sa dohodli na slovnom vyjadrení hodnotenia jednotlivých úrovní poskytovaných stravovacích služieb, ktoré bude uvedené v hodnotiacom formulári pre zamestnancov objednávateľa s oprávnením hodnotiť: 
 
	úroveň poskytovania stravovacích  služieb
	popis  

	vynikajúco 
	Poskytované obedové jedlá sú veľmi chutné, vyvážené, kvalitné a zodpovedajú platnému jedálnemu lístku. Jedlá sú podávané v primeranej teplote a v zodpovedajúcej kvalite počas celej doby výdaja. Výdaj obedov prebieha plynulo, s primeranou dobou čakania. Priestory jedálne a výdajného miesta sú čisté, upratané a vytvárajú príjemné a kultivované prostredie na stravovanie.
           Celkovo som so stravovacími službami veľmi spokojný/á.  

	uspokojivo 
	Poskytované obedové jedlá sú spravidla chutné, zodpovedajú základným kvalitatívnym požiadavkám a platnému jedálnemu lístku. Teplota jedál je spravidla vyhovujúca. Doba čakania na výdaj je väčšinou primeraná, v exponovaných časoch môže byť dlhšia. Priestory jedálne a výdajného miesta sú udržiavané v čistom, upratanom a prijateľnom stave. 
          Celkovo som so stravovacími službami  skôr spokojný/á, hoci vnímam priestor na zlepšenie.  

	neuspokojivo/nedostatočne 
	Poskytované obedové jedlá často nespĺňajú očakávanú kvalitu, chuť je nevyhovujúca. Jedálny lístok nie je starostlivo dodržiavaný, prípadné zmeny nie sú dostatočne komunikované. Jedlá sú podávané v neprimeranej teplote. Doba čakania na výdaj je neprimerane dlhá, alebo organizačne nezvládnutá. Priestory jedálne a výdajného miesta vykazujú opakované nedostatky v oblasti čistoty a hygieny.
           Celkovo som so stravovacími službami nespokojný/á.



Čl. VIII
Špecifikácia úhrady nákladov

8.1 Objednávateľ hradí náklady:
8.1.1 predpísané činnosti na vyhradených technických zariadeniach s výnimkou nákladov, ktoré hradí na základe Nájomnej zmluvy poskytovateľ, požiarnych zariadeniach a zariadeniach zabezpečujúcich mikroklimatické podmienky podľa všeobecne záväzných právnych predpisov, 
8.1.2 súvisiace s údržbou základného vybavenia nebytových priestorov (zatečenie, maľovanie, prasknutý radiátor, resp. iné).
8.2 Poskytovateľ hradí náklady, ktoré mu vznikli v súvislosti s plnením predmetu zmluvy,  a to najmä (nie však výlučne):
8.2.1 náklady na spotrebu potravín pri výrobe a príprave jedál, 
8.2.2 náklady na inventár jedálne s výnimkou inventára podľa prílohy č. 1 zmluvy,
8.2.3 náklady na inventár kuchyne a bufetu s výnimkou inventára bufetu, gastrotechnologických zariadení, inventára a príslušenstva kuchyne podľa prílohy č. 2 Nájomnej zmluvy,
8.2.4 náklady na nákup pracovných odevov a ochranných pomôcok, ich pranie a čistenie,
8.2.5 náklady na čistiace prostriedky,
8.2.6 náklady na upratovanie, čistenie, dezinfekciu, dezinsekciu a deratizáciu stravovacej prevádzky, čistenie lapačov tukov,
8.2.7 náklady ostatných jednorazových prevádzkových materiálov, potrebných na poskytovanie stravovacích služieb, najmä servítkov,
8.2.8 náklady spotrebovaného kancelárskeho materiálu a administratívnych potrieb,
8.2.9 náklady na pracovníkov poskytovateľa vrátane zákonných odvodov, náklady za prácu, náklady mzdové vrátane nákladov na sociálne a zdravotné poistenie a pod.,
8.2.10 ďalšie režijné náklady potrebné na zabezpečenie operatívnej činnosti kuchyne, jedálne a bufetu z hľadiska organizácie nákupu surovín a tovaru, personálnej oblasti, financovania a účtovnej evidencie,
8.2.11 náklady na udržiavanie – opravu priestorov odovzdaných objednávateľom v stave spôsobilom na výkon dohodnutých činností, ktorých znehodnotenie alebo poškodenie spôsobil poskytovateľ,
8.2.12 náklady súvisiace s vykonávaním sanitárnych prác, 
8.2.13 náklady na odvoz a likvidáciu komunálneho, biologicky rozložiteľného kuchynského odpadu a iného odpadu, ktorý vznikne prevádzkou kuchyne a bufetu,
8.2.14 náklady na vybavenie hardvérového a softvérového systému pre hotovostnú a bezhotovostnú platbu,
8.2.15 náklady súvisiace so zabezpečením bezpečnosti a ochrany zdravia pri práci (ďalej len „BOZP“) a pracovnej zdravotnej služby (ďalej len „PZS“) pre pracovníkov poskytovateľa.
8.3	Zmluvné strany sa dohodli, že inventár jedálne podľa prílohy č. 1 zmluvy (príbor /lyžica, nôž, vidlička/, taniere hlboké, plytké a dezertné, misky, poháre, súprava koreničiek) potrebný na realizáciu predmetu zmluvy podľa bodu 3.1.1 v rozsahu zodpovedajúcom predpokladanému počtu stravníkov 600 denne, zabezpečí objednávateľ a odovzdá ho poskytovateľovi na základe Preberacieho protokolu, podpísaného oboma zmluvnými stranami a to najneskôr do začatia poskytovania stravovacích služieb poskytovateľom na základe tejto zmluvy. Náhradu za prirodzený úbytok uvedeného inventára jedálne počas trvania tejto zmluvy doplní priebežne podľa potreby (identifikovanej objednávateľom alebo na základe požiadavky poskytovateľa) objednávateľ, pričom poskytovateľ uhradí náklady na jeho doplnenie v rozsahu 50 % z obstarávacej ceny, za ktorú ho nakúpi objednávateľ. Na úhradu ceny doplneného inventára jedálne za kalendárny rok, v časti podľa predchádzajúcej vety, vystaví objednávateľ poskytovateľovi faktúru.
8.4 	Poskytovateľ nemá nárok na náhradu nákladov, ktoré vynaloží na údržbu alebo opravy základného vybavenia nebytových priestorov a zariadení bez súhlasu objednávateľa.

Čl. IX
Odovzdanie nehnuteľného a hnuteľného majetku
9.1 Odovzdanie priestorov, technologických zariadení kuchyne, jedálne, bufetu a inventáru kuchyne, jedálne, bufetu bude uskutočnené po nadobudnutí účinnosti tejto zmluvy v súlade s príslušnými ustanoveniami Nájomnej zmluvy podľa čl. V zmluvy najneskôr do začatia poskytovania stravovacích služieb podľa tejto zmluvy. 
9.2 O odovzdaní a prevzatí bude spísaný odovzdávací a preberací protokol obsahujúci zoznam priestorov a majetku objednávateľa (nebytové priestory, hnuteľné veci - inventár bufetu, gastrotechnologické zariadenia, inventár a príslušenstvo kuchyne).


Čl. X
Oprávnené osoby zmluvných strán, prevádzkar, šéfkuchár, pracovníci poskytovateľa

Oznamovacia povinnosť
10.1 Zmluvné strany sú povinné si  najneskôr do troch (3) pracovných dní odo dňa nadobudnutia účinnosti tejto zmluvy  písomne na adresu uvedenú v záhlaví tejto zmluvy navzájom doručiť zoznam kontaktných osôb za zmluvné strany určených pre účely rokovania zmluvných strán vo veciach plnenia predmetu zmluvy (ďalej len „oprávnené osoby zmluvných strán”, alebo jednotlivo “oprávnená osoba za poskytovateľa” a “oprávnená osoba objednávateľa“), a to v rozsahu: meno a priezvisko, e-mailová adresa, telefónne číslo.
10.2 Poskytovateľ oznámi objednávateľovi e-mailom na e-mailovú adresu podľa bodu 10.1 zmluvy najneskôr do začatia poskytovania stravovacích služieb kontaktné údaje na osobu prevádzkara a osobu šéfkuchára podľa prílohy č. 4 - Zoznam subdodávateľov, prevádzkar a šéfkuchár (ďalej len „príloha č. 4“) v  rozsahu: e-mailová adresa, telefónne číslo.
10.3 Objednávateľ oznámi poskytovateľovi e-mailom na e-mailovú adresu podľa bodu 10.1 zmluvy najneskôr do začatia poskytovania stravovacích služieb 
10.3.1 zoznam členov stravovacej komisie v  rozsahu: meno a priezvisko a e-mailovú adresu na účely komunikácie so stravovacou komisiou podľa tejto zmluvy, 
10.3.2 osobu poverenú na výkon kontroly v rozsahu: meno a priezvisko, e-mailová adresa na účely komunikácie s osobou poverenou na výkon kontroly podľa tejto zmluvy (ďalej len „osoba poverená kontrolou kvality“).
10.4 V prípade zmeny ktoréhokoľvek z údajov oznámených podľa bodov 10.1 až 10.3 tohto článku zmluvy je povinná tá zmluvná strana, u ktorej táto zmena nastala, o tom bez zbytočného odkladu písomne informovať druhú zmluvnú stranu. Ak zmluvné strany v prípade zmeny údajov nesplnia svoju oznamovaciu povinnosť podľa predchádzajúcej vety, má sa zato, že platia posledné známe údaje.
10.5 Na účel výkonu práv objednávateľa podľa tejto zmluvy môže objednávateľ poveriť aj inú osobu ako osoby výslovne uvedené v tejto zmluve, poskytovateľ je povinný poskytnúť osobe poverenej objednávateľom maximálnu možnú súčinnosť.

Prevádzkar
10.6 Poskytovateľ určil poverenú osobu - prevádzkara uvedenú v prílohe č. 4 tejto zmluvy, ktorý ako kľúčová osoba pre zabezpečenie kvality podľa tejto zmluvy a mitigáciu rizík spojených s plnením tejto zmluvy zabezpečuje plynulý a riadny priebeh prípravy, výroby a výdaja stravy počas obeda, ako aj doplnkového predaja v bufete, kontroluje rozsah a kvalitu poskytovaných stravovacích služieb podľa bodov 3.1.1 a 3.1.3 zmluvy za poskytovateľa. Poskytovateľ sa zaväzuje zabezpečiť dennú prítomnosť prevádzkara v mieste plnenia minimálne v čase finalizácie prípravy stravy a jej výdaja, v čase výdaja stravy počas obeda a bezprostredne po ukončení výdaja stravy t. j. v čase od 10:00 hod do 15:00 hod. V ostatnom čase poskytovania stravovacích služieb bude prevádzkar k dispozícii telefonicky a v prípade požiadavky objednávateľa aj osobne.  
10.7 Prevádzkar zodpovedá za organizáciu, riadenie a plynulý chod stravovacej prevádzky a bufetu, najmä zabezpečuje: 
10.7.1 plynulý a organizovaný výdaj obedových jedál vrátanie riadenia doby čakania,
10.7.2 zásobovanie bufetu tovarom, priebežné sledovanie stavu zásob tovaru,
10.7.3 plynulý a organizovaný predaj doplnkového tovaru v bufete,
10.7.4 personálne zabezpečenie prevádzky kuchyne, jedálne a bufetu,
10.7.5 dodržiavanie hygienických a bezpečnostných predpisov,
10.7.6 zabezpečenie čistoty a poriadku v priestoroch kuchyne, jedálne a bufetu,
10.7.7 dohľad nad dodržiavaním technologických a prevádzkových postupov, 
10.7.8 riešenie operatívy v mieste poskytovania stravovacích služieb a v bufete,
10.7.9 komunikáciu s objednávateľom,
10.7.10 vedenie prevádzkovej a hygienickej dokumentácie,
10.7.11 činnosti spojené s kontrolou kvality prostredníctvom KPI podľa čl. VII, 
10.7.12 evidenciu a riešenie reklamácií, sťažností a podnetov,
10.7.13 predloženie návrhu jedálneho lístka na ďalšie obdobie stravovacej komisii
10.7.14 plnenie ďalších zmluvných povinností podľa tejto zmluvy, ktoré patria do pôsobnosti prevádzkara.
10.8 Zmluvné strany sa dohodli, že činnosti, ktoré zabezpečuje prevádzkar, musí vykonávať poskytovateľ vlastnými kapacitami, výkon týchto činností nemôže byť predmetom subdodávky. 
10.9 V prípade dočasnej neprítomnosti prevádzkara je poskytovateľ povinný zabezpečiť jeho zastupovanie odborne spôsobilou osobou a najneskôr v pracovný deň, v ktorý dočasná neprítomnosť prevádzkara nastane, oznámiť objednávateľovi dôvod neprítomnosti prevádzkara, predpokladanú dobu trvania neprítomnosti a osobu, ktorá ho počas neprítomnosti bude zastupovať. 

Šéfkuchár
10.10 Poskytovateľ určil poverenú osobu - šéfkuchára uvedenú v prílohe č. 4 tejto zmluvy, ktorý ako kľúčová osoba pre zabezpečenie kvality podľa tejto zmluvy a mitigáciu rizík spojených s plnením tejto zmluvy zabezpečuje prípravu a výrobu stravy a riadi s tým spojené činnosti a pracovníkov kuchyne. Poskytovateľ sa zaväzuje zabezpečiť dennú prítomnosť šéfkuchára v mieste plnenia minimálne v čase prípravy, výroby a výdaja teplých raňajkových/desiatových jedál a obedových jedál t. j. v čase od 06:00 hod. do 14:00 hod.
10.11 Šéfkuchár zodpovedá za odbornú a technologickú stránku výroby a prípravy jedál, najmä zabezpečuje: 
10.11.1 riadenie, organizáciu a kontrolu procesu prípravy a výroby teplých raňajkových/desiatových jedál a obedových jedál,
10.11.2 dodržiavanie platného jedálneho lístka,
10.11.3 zabezpečenie požadovanej kvality, chuti, vzhľadu a zloženia obedových jedál,
10.11.4 dodržiavanie podmienok prípravy a kvality jedál podľa prílohy č. 1 zmluvy,
10.11.5 kontrolu kvality surovín a hotových pokrmov, 
10.11.6 dohľad nad dodržiavaním technologických postupov a správnej teploty jedál počas prípravy, výroby a výdaja teplých raňajkových/desiatových jedál a obedových jedál,
10.11.7 odborné vedenie kuchynského personálu, 
10.11.8 dodržiavanie hygienických predpisov v kuchyni,
10.11.9 riešenie reklamácií, sťažností a podnetov v súčinnosti s prevádzkarom,
10.11.10 prípravu návrhu jedálneho lístka na ďalšie obdobie vrátane zapracovania pripomienok stravovacej komisie.
10.12 V prípade dočasnej neprítomnosti šéfkuchára je poskytovateľ povinný zabezpečiť jeho zastupovanie odborne spôsobilou osobou a najneskôr v pracovný deň, v ktorý dočasná neprítomnosť šéfkuchára nastane, oznámiť objednávateľovi dôvod neprítomnosti šéfkuchára, predpokladanú dobu trvania neprítomnosti a osobu, ktorá ho počas neprítomnosti bude zastupovať.
Zmena prevádzkara a šéfkuchára
10.13 V prípade, ak nastane na strane poskytovateľa situácia, pre ktorú bude v priebehu trvania tejto zmluvy nevyhnutné prevádzkara alebo šéfkuchára nahradiť, je poskytovateľ povinný poskytnúť na účely plnenia predmetu tejto zmluvy nového prevádzkara alebo nového šéfkuchára, ktorý bude spĺňať dĺžku odbornej praxe v rokoch a požiadavky na odborné skúsenosti prevádzkara alebo šéfkuchára minimálne v takom rozsahu, ako boli stanovené v procese Verejného obstarávania na účely preukázania splnenia podmienok účasti. Nepreukázanie splnenia podmienok účasti u nového prevádzkara alebo nového šéfkuchára predstavuje podstatné porušenie zmluvy. 
10.14 V prípade, ak v procese Verejného obstarávania bol poskytovateľ zvýhodnený za počet rokov odborných skúseností jeho prevádzkara alebo šéfkuchára (nad rámec podmienok účasti), musí nový prevádzkar alebo nový šéfkuchár disponovať minimálne rovnakým počtom rokov osobných  skúseností, aký zodpovedá zvýhodneniu, ktoré za odborné skúsenosti prevádzkara alebo šéfkuchára získal poskytovateľ vo Verejnom obstarávaní. 
10.15 V prípade požiadavky na zmenu v osobe prevádzkara počas trvania tejto zmluvy je nový prevádzkar povinný absolvovať objednávateľove hodnotenie pohovorom podľa podmienok a cieľov, ktoré boli uplatnené pri hodnotení prevádzkara poskytovateľa počas súťaže v rámci kritéria – Vlastnosti a schopnosti prevádzkara. Objednávateľ si vyhradzuje právo odmietnuť zmenu v osobe prevádzkara v prípade, ak navrhovaný nový prevádzkar nepreukáže vlastnosti a schopnosti prevádzkara minimálne v rozsahu pôvodného prevádzkara. 
10.16 Zmena prevádzkara alebo šéfkuchára sa vykonáva výlučne prostredníctvom písomného dodatku k tejto zmluve. 
10.17 Ak poskytovateľ nezabezpečí nahradenie pôvodného prevádzkara alebo šéfkuchára novým prevádzkarom alebo šéfkuchárom podľa bodov 10.13 až 10.16 tohto článku zmluvy a povinnosti prevádzkara alebo šéfkuchára podľa tejto zmluvy a jej príloh nebudú pôvodným prevádzkarom alebo pôvodným šéfkuchárom vykonávané po dobu dlhšiu ako 15 (pätnásť) pracovných dní, resp. v prípade preukázania osobitných nepredvídateľných objektívnych dôvodov (PN alebo smrť ) po dobu dlhšiu ako 30 (tridsať) pracovných dní, je objednávateľ oprávnený požadovať od poskytovateľa zaplatenie zmluvnej pokuty vo výške 1.000,- eur (tisíc eur) bez DPH za každý ďalší aj začatý deň nad uvedenú lehotu, v ktorom pôvodný prevádzkar alebo pôvodný šéfkuchár nevykonáva povinnosti prevádzkara alebo povinnosti šéfkuchára podľa tejto zmluvy (osobitne za prevádzkara a osobitne za šéfkuchára). 
10.18 Ak poskytovateľ nie je schopný zabezpečiť plnenie tejto zmluvy prostredníctvom rovnakého resp. kvalitnejšieho prevádzkara alebo šéfkuchára, môže predložiť požiadavku na zmenu prevádzkara alebo šéfkuchára za osobu, ktorej hodnotenie by nedosahovalo pôvodne pridelené bonusové sumy v prípade prevádzkara za kritérium Odborné skúsenosti prevádzkara, a za Vlastnosti a schopnosti prevádzkara a v prípade šéfkuchára za kritérium Odborné skúsenosti šéfkuchára, avšak v danom prípade objednávateľ uplatní voči poskytovateľovi zmluvnú pokutu rovnajúcu sa rozdielu medzi pôvodne dosiahnutou celkovou bonusovou sumou, ktorá bola poskytovateľovi odčítaná z ceny ponuky predloženej vo Verejnom obstarávaní (podľa vyhodnotenia ponúk) a bonusovou sumou, ktorú by dosiahol 
· v prípade prevádzkara súčtom bonusovej sumy za kritérium Odborné skúsenosti prevádzkara  a bonusovej sumy za kritérium Vlastnosti a schopnosti prevádzkara v prípade, ak by objednávateľ v rámci vyhodnotenia ponúk posudzoval novo navrhnutého prevádzkara,
· v prípade šéfkuchára za kritérium Odborné skúsenosti šéfkuchára v prípade, ak by objednávateľ v rámci vyhodnotenia ponúk posudzoval novo navrhnutého šéfkuchára.
Ak určenie výšky bonusovej sumy pre nového prevádzkara alebo nového šéfkuchára na účely tohto výpočtu pre nedostatok súčinnosti na strane poskytovateľa, alebo z iných dôvodov na strane poskytovateľa nie je možné, objednávateľ uplatní voči poskytovateľovi zmluvnú pokutu vo výške bonusovej sumy, ktorou bol poskytovateľ v súťaži zvýhodnený. Výška bonusovej sumy, ktorá by bola dosiahnutá pri posudzovaní nového prevádzkara alebo nového šéfkuchára, bude určená podľa časti C. Kritériá na vyhodnotenie ponúk súťažných podkladov. 
Objednávateľ nie je povinný požiadavku poskytovateľa na zmenu prevádzkara alebo šéfkuchára podľa tohto bodu zmluvy prijať.
10.19 V prípade ak k nahradeniu prevádzkara alebo šéfkuchára podľa bodov 10.13 až 10.18 tohto článku zmluvy nedôjde do 3 (troch) kalendárnych mesiacov, odkedy pôvodný prevádzkar alebo šéfkuchár prestal vykonávať povinnosti podľa tejto zmluvy, má objednávateľ právo odstúpiť od tejto zmluvy. V prípade odstúpenia od zmluvy má objednávateľ právo na zmluvnú pokutu vo výške pomernej časti z bonusovej sumy, ktorá bola poskytovateľovi odčítaná z ceny ponuky predloženej vo Verejnom obstarávaní  v prípade prevádzkara za kritérium k2 Odborné skúsenosti prevádzkara, a za kritérium k4 Vlastnosti a schopnosti prevádzkara, a v prípade šéfkuchára za kritérium k3 Odborné skúsenosti šéfkuchára, za zvyšné obdobie odo dňa odstúpenia od zmluvy do ukončenia pôvodne predpokladanej dĺžky trvania zmluvy za predpokladu uplatnenia oboch opcií (72 mesiacov). Táto zmluvná pokuta bude vypočítaná ako podiel odčítanej bonusovej sumy a celkovej maximálnej doby trvania zmluvy za predpokladu uplatnenia oboch opcií v mesiacoch  (72 mesiacov) vynásobený počtom mesiacov zostávajúcich odo dňa odstúpenia od zmluvy do ukončenia pôvodne predpokladanej doby trvania zmluvy v mesiacoch (t. j. odčítaná bonusová suma/72 x počet mesiacov odo dňa odstúpenia od zmluvy do pôvodne predpokladaného ukončenia zmluvy za predpokladu uplatnenia oboch opcií). Zmluvná pokuta uplatnená podľa bodu 10.17 zmluvy sa v takom prípade započíta do zmluvnej pokuty uplatnenej podľa tohto bodu zmluvy.

Pracovníci poskytovateľa
10.19 Poskytovateľ je povinný zabezpečiť, aby osoby, ktoré budú vykonávať činnosti vyplývajúce z predmetu tejto zmluvy (ďalej len „pracovníci poskytovateľa“ alebo „pracovníci“)) dodržiavali v objektoch objednávateľa všetky všeobecne záväzné predpisy vzťahujúce sa k vykonávaniu činností, hlavne predpisy súvisiace s bezpečnosťou práce a požiarnou bezpečnosťou,  ako aj interné  predpisy objednávateľa, relevantné pre plnenie tejto zmluvy (ďalej len „relevantné predpisy“), a aby sa riadili organizačnými pokynmi oprávnených osôb objednávateľa. Poskytovateľ sa zaväzuje, že plnenie predmetu tejto zmluvy budú vykonávať výlučne osoby bez záznamu v registri trestov. Objednávateľ poskytne poskytovateľovi informáciu o interných predpisoch objednávateľa, relevantných pre plnenie zmluvy, najneskôr do začatia poskytovania stravovacích služieb a následne ju bude aktualizovať a dopĺňať počas plnenia tejto zmluvy, a to vždy bezodkladne najneskôr do 10 (desiatich) pracovných dní odo dňa nadobudnutia účinnosti interného predpisu.
10.20 Objednávateľ poskytne pracovníkom poskytovateľa kľúče a/alebo prístupové karty určené na zabezpečenie vstupu do priestorov, do ktorých je ich vstup potrebný za účelom plnenia predmetu zmluvy, alebo zabezpečí iný prístup k týmto priestorom. Poskytovateľ zodpovedá za dôsledné využitie pridelených kľúčov a prístupových kariet, a to len na účely poskytovania stravovacích služieb, odomykania a zamykania miestností a za to, že do miestností nebudú vstupovať tretie osoby. Za zverené kľúče a prístupové karty nesie poskytovateľ plnú zodpovednosť. Každú stratu kľúčov alebo prístupových kariet poskytovateľ bezodkladne nahlási objednávateľovi a všetky náklady s tým spojené bude hradiť poskytovateľ. Poskytovateľ zodpovedá za to, že jeho pracovníci svojou prítomnosťou nenarušia chod organizácie objednávateľa a neodcudzia žiadne veci, s ktorými budú prichádzať do styku. 
10.21 Poskytovateľ sa zaväzuje, že pracovná neschopnosť, dovolenka a ani iné druhy absencie jeho pracovníkov neovplyvnia rozsah a kvalitu poskytovania stravovacích služieb podľa tejto zmluvy. V prípade neprítomnosti pracovníka poskytovateľa, tento bezodkladne nahradí neprítomného pracovníka inou pracovnou silou na zachovanie plynulosti výroby, prípravy ako i výdaja stravy a predaja v bufete.
10.22 Poskytovateľ zodpovedá za to, že pracovníci poskytovateľa majú zdravotnú a odbornú spôsobilosť na činnosti spojené s plnením predmetu zmluvy. 
10.23 Poskytovateľ zodpovedá za to, že pracovníci poskytovateľa budú vstupovať na pracovisko len v čistom a vhodnom pracovnom odeve a budú dodržiavať ďalšie zásady osobnej hygieny, čistoty pracovného prostredia a pracovných pomôcok.
10.24 Objednávateľ má právo kontrolovať pracovníkov poskytovateľa pri činnostiach v rámci plnenia predmetu zmluvy vykonávaných v priestoroch objednávateľa. 

Čl. XI
Práva a povinnosti zmluvných strán
11.1 Poskytovateľ sa zaväzuje poskytovať objednávateľovi stravovacie služby riadne a včas, v súlade s podmienkami tejto zmluvy a jej prílohami a platnými právnymi predpismi, v súlade so záujmami objednávateľa, ktoré pozná alebo s prihliadnutím na všetky okolnosti musí poznať, podľa svojich najlepších znalostí a schopností a s potrebnou odbornou starostlivosťou, a to po celú dobu trvania zmluvy.
11.2 Poskytovateľ je povinný dodržiavať pokyny, odporúčania výrobcu a interné predpisy objednávateľa vo vzťahu k bezpečnosti a prevádzke technológií objednávateľa, ktorých sa ním poskytované služby týkajú alebo sú prevádzkovateľom využívané na poskytovanie služieb.
11.3 Poskytovateľ sa zaväzuje, že bude poskytovať stravovacie služby podľa tejto zmluvy  výlučne len pre stravníkov. Poskytovateľ nesmie vyvážať stravu pre tretie osoby z kuchyne, jedálne a bufetu objednávateľa.
11.4 Poskytovateľ sa zaväzuje poskytovať stravovacie služby podľa tejto zmluvy tak, aby nebola v nadbytočnom rozsahu obmedzená bežná činnosť v mieste plnenia. Ak zistí poskytovateľ v priebehu realizácie predmetu zmluvy akékoľvek škody v priestoroch kuchyne, jedálne, bufetu alebo na ich zariadeniach, je povinný bezodkladne informovať objednávateľa a postupovať tak, aby nedochádzalo k ďalším škodám. Informovanie objednávateľa podľa predchádzajúcej vety nezbavuje poskytovateľa povinnosti vykonať aj bez pokynu objednávateľa neodkladné úkony súvisiace s predmetom tejto zmluvy, ktoré sú nevyhnutné pre zamedzenie vzniku škody podľa § 415 a nasl. zákona č. 40/1964 Zb. Občiansky zákonník v znení neskorších predpisov (ďalej len „Občiansky zákonník“).
11.5 Objednávateľ je povinný informovať poskytovateľa v dostatočnom predstihu o plánovaných opravách, odstávkach a údržbárskych prácach, alebo o prevádzkových, organizačných a ďalších opatreniach, ktoré by mohli mať vplyv na poskytovanie stravovacích služieb poskytovateľom podľa tejto zmluvy.
11.6 Objednávateľ zabezpečí, aby dodanie tovaru potrebného na poskytovanie stravovacích služieb podľa tejto zmluvy mohlo prebiehať počas prevádzkovej doby budovy NBS (od 06.00 hod. do 21.00 hod.) bez problémov po stanovených príjazdových cestách a stanovenými vchodmi. Poskytovateľ je oprávnený, v nevyhnutne potrebnom rozsahu, využívať k riadnemu zabezpečovaniu predmetu zmluvy komunikácie v areáli objednávateľa. Do ostatných priestorov (s výnimkou nebytových priestorov, ktoré sú predmetom nájmu na základe nájomnej zmluvy podľa čl. V zmluvy a k nim prislúchajúcich priestorov v rozsahu, v ktorom je to nevyhnutne potrebné k užívaniu predmetu nájmu) je poskytovateľovi povolený vstup iba na základe súhlasu zodpovedného zamestnanca objednávateľa, ktorý zároveň určí, či je vstup možný len v sprievode zamestnanca objednávateľa.  
11.7 Poskytovateľ sa zaväzuje na svoje náklady zaistiť polročné bakteriologické kontroly vykonávané externými odborníkmi (vzorky jedál, z pracovných plôch, z riadu, vzduchu a vody) a o ich výsledku informovať bezodkladne najneskôr do 10 (desiatich) pracovných dní od obdržania výsledku kontroly objednávateľa. Ak poskytovateľ nesplní v stanovenej lehote povinnosť podľa predchádzajúcej vety, má objednávateľ právo na zaplatenie zmluvnej pokuty vo výške 100,- eur (sto eur)  bez DPH za každý deň nesplnenia povinnosti.
11.8 Poskytovateľ sa zaväzuje dodržiavať zákon č. 314/2001 Z. z. o ochrane pred požiarmi v znení neskorších predpisov (ďalej len „zákon o PO“), súvisiacich vykonávajúcich vyhlášok a STN v nadväznosti na zákon o PO a predpisov o nariadeniach o zákone o PO vydaných objednávateľom. Poskytovateľ je pri vzniku požiaru povinný postupovať podľa požiarnych poplachových smerníc a požiar hlásiť ohlasovni požiaru. Poskytovateľ je zodpovedný za oboznámenie sa s dokumentáciou požiarnej ochrany pracoviska, na ktorom bude vykonávať práce. 
11.9 Poskytovateľ zodpovedá za dodržiavanie vyhlášky Ministerstva práce, sociálnych vecí a rodiny Slovenskej republiky č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia v znení neskorších predpisov, ako aj hygienických predpisov súvisiacich s prevádzkou zariadenia spoločného stravovania v konaní voči príslušným orgánom ochrany zdravia, za dodržiavanie predpisov BOZP a PO súvisiacich s prevádzkou zariadenia spoločného stravovania a zabezpečí účasť svojich pracovníkov na preškolení kompetentným zamestnancom objednávateľa. 
11.10 Pracovníci poskytovateľa, zabezpečujúci vykonávanie stravovacích služieb pre objednávateľa, sú povinní dodržiavať BOZP, ako aj príslušné interné predpisy objednávateľa. Objednávateľ zabezpečí vstupné zaškolenie pracovníkov ohľadom dodržiavania interných predpisov, a taktiež pravidelne bude informovať poskytovateľa o zmenách interných predpisov. Poskytovateľ je povinný kontrolovať, či jeho pracovníci nie sú v pracovnom čase pod vplyvom alkoholu, omamných alebo psychotropných látok, či dodržiavajú zákaz fajčenia v priestoroch objednávateľa a riadne používajú osobné ochranné prostriedky. Poskytovateľ je povinný zabezpečiť nahlásenie každého pracovného úrazu, alebo iného ako pracovného úrazu, ktorý vznikne niektorému z jeho pracovníkov na spoločnom pracovisku. Poskytovateľ je zároveň povinný oznámiť objednávateľovi vznik každej nebezpečnej udalosti alebo smrti, ku ktorej došlo na spoločnom pracovisku, a o ktorej sa poskytovateľ dozvie od svojich pracovníkov. Poskytovateľ je povinný ohlasovať aj ním zistené bezprostredné hrozby závažnej priemyselnej havárie. V prípade pracovného úrazu jeho pracovníkov alebo mimoriadnej udalosti poskytovateľ plne preberá zodpovednosť za následky z toho vyplývajúce. 
11.11 Poskytovateľ zodpovedá za dodržiavanie kvality odpadových vôd vypúšťaných z prevádzkových priestorov kuchyne do verejnej kanalizácie a za dodržiavanie ustanovení o kvalite odpadových vôd odvádzaných verejnou kanalizáciou v zmysle vyhlášky Ministerstva životného prostredia Slovenskej republiky č. 55/2004 Z. z., ktorou sa ustanovujú náležitosti prevádzkových poriadkov verejných vodovodov a verejných kanalizácií. Poskytovateľ hradí náklady na kontrolné odbery, ktoré budú realizované minimálne dvakrát ročne. V prípade prekročenia limitných ukazovateľov odpadových vôd poskytovateľ objednávateľovi refunduje náklady spojené s fakturáciou za zvýšené znečistenie odpadových vôd.
11.12 Poskytovateľ vyškolí na svoje náklady všetkých svojich zamestnancov v oblasti hygieny, techniky varenia, obsluhy technologických zariadení, ekonomického využívania energií a osobného vystupovania. Poskytovateľ je povinný zabezpečiť pre svojich zamestnancov školenie na obsluhu vyhradených technických zariadení plynových a tlakových a v prípade potreby doklady o zaškolení predloží na požiadanie objednávateľovi.
11.13 Poskytovateľ je povinný na svoje náklady zabezpečiť dostatočný počet kontajnerov s označením druhu odpadu pre likvidáciu komunálneho a biologicky rozložiteľného kuchynského odpadu (zvyškov stravy, spálených olejov a tukov), ako aj likvidáciu ostatného odpadu, a to v súlade so všeobecne záväznými právnymi predpismi.
11.14 Na zaistenie prípadných nárokov objednávateľa na náhradu škody vyplývajúcej z tejto zmluvy poskytovateľ vyhlasuje, že má uzavreté poistenie zodpovednosti za škodu spôsobenú pri výkone činností podľa tejto zmluvy. Poskytovateľ je povinný predložiť objednávateľovi ku dňu podpísania tejto zmluvy platnú a účinnú poistnú zmluvu o poistení zodpovednosti za škodu podľa prvej vety tohto bodu zmluvy s dohodnutou poistnou sumou najmenej 1.500.000,- eur (jeden milión päťstotisíc eur) a fotokópiu dokladu o uhradení poistného. Poskytovateľ sa zaväzuje mať uzatvorené poistenie po celú dobu trvania zmluvy. Poskytovateľ je povinný kedykoľvek počas trvania zmluvy na písomnú výzvu objednávateľa predložiť do 5 (piatich) pracovných dní od jej doručenia doklad o splnení povinnosti podľa predchádzajúcej vety, inak má objednávateľ právo na zaplatenie zmluvnej pokuty vo výške 100,- eur (sto eur) bez DPH za každý deň nesplnenia tejto povinnosti. Porušenie záväzku mať uzatvorenú platnú a účinnú poistnú zmluvu podľa tohto bodu zmluvy poskytovateľom znamená podstatné porušenie zmluvy poskytovateľom.
11.15 Poskytovateľ je povinný strpieť výkon kontroly poskytovaných stravovacích služieb objednávateľom, pracovnou zdravotnou službou a prípadne aj vykonávaným auditom zo strany objednávateľa alebo tretích osôb, ak je to potrebné, v nevyhnutnom rozsahu.
11.16 Poskytovateľ sa zaväzuje počas celej doby trvania zmluvy uplatňovať environmentálne vhodné postupy v súlade s environmentálnymi a kvalitatívnymi požiadavkami uvedenými v prílohe č. 1. Tieto postupy okrem iného zahŕňajú najmä optimalizáciu spotreby energií, vody, minimalizáciu vzniku odpadov a preferenciu ekologicky šetrných čistiacich prostriedkov a udržateľných papierových výrobkov a obmedzenie jednorazových plastov.
11.17 Výkon činností, ktoré zabezpečuje poskytovateľ podľa tohto článku zmluvy, je povinný na požiadanie objednávateľa preukázateľne zdokladovať.
11.18 Objednávateľ je oprávnený kontrolovať kedykoľvek počas trvania tejto zmluvy splnenie požiadaviek podľa tejto zmluvy a jej príloh a vyžiadať si na tento účel od poskytovateľa na kontrolu faktúry a dodacie listy, ako aj produktové listy, technické listy výrobcov, či iné dokumenty. Poskytovateľ sa zaväzuje poskytnúť objednávateľovi súčinnosť bez zbytočného odkladu, ak tak neurobí do 5 (piatich) pracovných dní odo dňa doručenia žiadosti objednávateľa, má objednávateľ právo na zaplatenie zmluvnej pokuty vo výške 100,- eur (sto eur) bez DPH za každý ďalší deň nesplnenia povinnosti a ak tak neurobí ani do 30 (tridsiatich) pracovných dní od doručenia žiadosti o poskytnutie súčinnosti, považuje sa to za podstatné porušenie zmluvy a objednávateľ je oprávnený okamžite odstúpiť od tejto zmluvy.  
11.19 Zmluvné strany sa zaväzujú bezodkladne sa navzájom informovať a prerokovať problémy, ktoré vzniknú v súvislosti so zabezpečovaním predmetu plnenia tejto zmluvy.

Výkaz o udržateľnosti plnenia
11.20 Poskytovateľ je povinný vždy do 15. kalendárneho dňa po skončení štvrťroka, pričom za štvrťrok sa pre tento účel rozumie obdobie tvorené 3 kalendárnymi mesiacmi nasledujúcimi za sebou, predložiť objednávateľovi písomný „Výkaz o udržateľnosti plnenia“ (ďalej aj len “výkaz”), ktorý bude obsahovať:
11.20.1 Správu o podiele BIO potravín podľa prílohy č. 1 časť Enviromentálne a kvalitatívne zásady prípravy jedla bod c), ktorá bude obsahovať nasledovné údaje za daný štvrťrok
· zoznam nakúpených biopotravín použitých na prípravu obedových jedál s rozdelením do kategórií: rastlinná výroba, živočíšna výroba, spracované potraviny a produkty akvakultúry
· cenu nakúpených biopotravín použitých na prípravu obedových jedál (bez DPH) a výsledný finančný pomer voči celkovej cene všetkých nakúpených surovín (v %),
· potvrdenia o bio kvalite k jednotlivým položkám (napr. kópie dodacích listov obsahujúcich kódy inšpekčných organizácií alebo certifikáty dodávateľov, platné v čase nákupu)
11.20.2 Evidenciu certifikátov: Zoznam použitých surovín a produktov s požadovanými sociálnymi a environmentálnymi certifikátmi podľa prílohy č. 1 časť Enviromentálne a kvalitatívne zásady prípravy jedla (napr. Fairtrade, MSC/ASC, RSPO, FSC/PEFC pre papierové výrobky, EU Ecolabel a iné pre čistiace prostriedky).
11.20.3 Správu o odpadovej bilancii: Prehľad o množstve vyprodukovaného a vytriedeného odpadu (v kg) a potvrdenie o zhodnotení kuchynského odpadu a použitých olejov.
11.20.4 Správu o obalovom manažmente: Počet vydaných jedál vo vratných obaloch vs. jednorazových (ak boli použité).
Ak k začiatku poskytovania stravovacích služieb podľa tejto zmluvy dôjde počas kalendárneho mesiaca, uvedie sa plnenie za obdobie poskytovania stravovacích služieb v tomto kalendárnom mesiacu vo výkaze za nasledujúci štvrťrok. V prípade ukončenia poskytovania stravovacích služieb sa plnenie za obdobie, ktoré nasleduje po poslednom celom ukončenom štvrťroku, uvedie v osobitnom výkaze za toto obdobie, pričom aj v tomto období musí byť splnený percentuálny podiel biopotravín, ktorý uviedol poskytovateľ vo svojej ponuke.
11.21 Ak poskytovateľ nepredloží výkaz v lehote podľa bodu 11.20 zmluvy, má objednávateľ právo na zaplatenie zmluvnej pokuty vo výške 500,- eur (päťsto eur) bez DPH za každý začatý deň nesplnenia povinnosti.
11.22 Ak z predloženého výkazu za príslušný štvrťrok v tejto časti bude vyplývať, že poskytovateľ nedosiahol percentuálny podiel biopotravín, ktorý uviedol vo svojej ponuke, má objednávateľ právo na zmluvnú pokutu vo výške pomernej časti z bonusovej sumy, ktorá bola poskytovateľovi odčítaná z ceny ponuky predloženej vo Verejnom obstarávaní  za kritérium k6 % biopotravín nad požadované minimum 5%, za obdobie jedného štvrťroka (3 mesiace). Výška tejto zmluvnej pokuty bude vypočítaná ako podiel odčítanej bonusovej sumy a celkovej maximálnej doby trvania zmluvy za predpokladu uplatnenia oboch opcií v mesiacoch (72 mesiacov) vynásobený 3 mesiacmi (t. j. odčítaná bonusová suma/72 x 3).
11.23 V prípade ak k predloženiu výkazu nedôjde ani do 3 (troch) kalendárnych mesiacov od uplynutia lehoty na predloženie výkazu alebo z predložených výkazov za 3 (tri) štvrťroky (nemusí ísť o za sebou nasledujúce) v tejto časti bude vyplývať, že poskytovateľ nedosiahol percentuálny podiel biopotravín, ktorý uviedol vo svojej ponuke, má objednávateľ právo odstúpiť od tejto zmluvy. V prípade odstúpenia od zmluvy má objednávateľ právo na zmluvnú pokutu vo výške pomernej časti z bonusovej sumy, ktorá bola poskytovateľovi odčítaná z ceny ponuky predloženej vo Verejnom obstarávaní  za kritérium k6 % biopotravín nad požadované minimum 5%, za zvyšné obdobie odo dňa odstúpenia od zmluvy do ukončenia pôvodne predpokladanej dĺžky trvania zmluvy za predpokladu uplatnenia oboch opcií (72 mesiacov). Táto zmluvná pokuta bude vypočítaná ako podiel odčítanej bonusovej sumy a celkovej maximálnej doby trvania zmluvy za predpokladu uplatnenia oboch opcií v mesiacoch (72 mesiacov) vynásobený počtom mesiacov zostávajúcich odo dňa odstúpenia od zmluvy do ukončenia pôvodne predpokladanej doby trvania zmluvy v mesiacoch (t. j. odčítaná bonusová suma/72 x počet mesiacov odo dňa odstúpenia od zmluvy do pôvodne predpokladaného ukončenia zmluvy za predpokladu uplatnenia oboch opcií). Zmluvné pokuty uplatnené podľa bodu 11.21 alebo bodu 11.22 zmluvy sa v takom prípade započítajú do zmluvnej pokuty uplatnenej podľa tohto bodu zmluvy.


Čl. XII  
Zabezpečenie povinností v oblasti hygienických predpisov
12.1 Poskytovateľ je povinný po odovzdaní a prevzatí prenajatých priestorov na základe Nájomnej zmluvy s objednávateľom, v ktorých poskytuje stravovacie služby podľa tejto zmluvy, predložiť bez zbytočného odkladu rozhodnutie Regionálneho úradu verejného zdravotníctva (ďalej len „RUVZ“) o uvedení  prenajatých priestorov do prevádzky v súlade so zákonom NR SR č. 355/2007 Z. z o ochrane, podpore a rozvoji verejného zdravia a o zmene a doplnení niektorých zákonov   v znení neskorších predpisov.
12.2 Poskytovateľ sa zaväzuje mať najneskôr do začatia poskytovania stravovacích služieb podľa tejto zmluvy vypracovaný prevádzkový poriadok zariadenia spoločného stravovania (v prevádzkovom poriadku sú stanovené intervaly čistenia vrátane denného čistenia až po sanitárne dni), ktorý je schválený RUVZ, a počas trvania tejto zmluvy zabezpečiť schválenie každej zmeny prevádzkového poriadku RUZV.
12.3 Sanitárne práce bude poskytovateľ vykonávať výlučne v dňoch pracovného pokoja.
12.4 Poskytovateľ sa zaväzuje vypracovať a dodržiavať HACCP (Hazard Analyssis Critical Control Points - analýza nebezpečenstva zdravotnej alebo hygienickej nezávadnosti potravín a identifikácia kritických bodov, preventívne zaistenie kontroly v týchto bodoch), ktorým sa stanovujú opatrenia na zaistenie bezpečnosti a zdravotnej neškodnosti pripravovaných pokrmov, a to v súlade s vyhláškou Ministerstva zdravotníctva SR č. 533/2007 o podrobnostiach  o požiadavkách na zariadenia spoločného stravovania v znení neskorších predpisov (ďalej len „vyhláška č. 533/2007“). 
12.5 Pri poskytovaní služieb spojených s výrobou, prípravou a podávaním pokrmov alebo nápojov je poskytovateľ povinný dodržiavať ustanovenia § 26 ods. 4, okrem písm. g), zákona NR SR č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov (ďalej len „zákon č. 355/2007 Z. z.“) a mať na prevádzke objednávateľa odborne spôsobilú osobu podľa tohto zákona a vyhlášky č. 533/2007 Z. z., ako aj dodržiavať ostatné všeobecne záväzné právne predpisy platné v Slovenskej republike.
12.6 Poskytovateľ sa zaväzuje vykonávať práce odborne a zdravotne spôsobilými osobami na výkon epidemiologicko-závažných činností: 
12.6.1 viesť evidenciu a kontrolu platnosti zdravotných preukazov zamestnancov vykonávajúcich epidemiologicko-závažné činnosti,
12.6.2 vylúčiť z pracovného procesu osoby, ktoré nespĺňajú požiadavky na odbornú a zdravotnú spôsobilosť v súvislosti s výkonom epidemiologicko-závažných činností, 
12.6.3 zabezpečiť pre svojich zamestnancov primeraný zdravotný dohľad v zmysle § 30 ods. 1 písm. a) a písm. b) zákona č. 355/2007 Z. z.
12.7 Poskytovateľ v zmysle zákona  č. 355/2007 Z. z. zabezpečí a predloží doklady o vykonanom audite zmluvnou pracovnou zdravotnou službou, a to najneskôr do jedného mesiaca od začatia poskytovania stravovacích služieb podľa tejto zmluvy.
12.8 Poskytovateľ pri náhodnej kontrole (aj bez ohlásenia) vykonanej objednávateľom (stravovacia komisia, osoba poverená kontrolou kvality, osoby poverené objednávateľom,  za účasti pracovnej zdravotnej služby objednávateľa) je povinný predložiť všetky požadované doklady, ktoré sú uvedené v prevádzkovom poriadku schválenom RUVZ a HACCP.
12.9 Zamestnanci PZS sa pri kontrole preukážu platným dokladom o odbornej spôsobilosti na výkon tejto činnosti.
12.10 Objednávateľ zabezpečí pre poskytovateľa splnenie požiadaviek na stavebno-technické riešenie, priestorové usporiadanie, vybavenie, vnútorné členenie a na prevádzku zariadenia spoločného stravovania v potrebnom rozsahu.
12.11 Poskytovateľ preberá zodpovednosť za dodržiavanie hygienických a legislatívnych štandardov a predpisov vo vzťahu k orgánom štátnej správy – RUVZ a Inšpektorátu práce.
12.12 Poskytovateľ zodpovedá za riadne dodržiavanie hygienických predpisov a používanie hygienických pomôcok (napr. povinné nosenie pokrývok hlavy) u všetkých osôb, ktoré sa zúčastňujú prípravy a výdaja pokrmov a nápojov.
12.13 Poskytovateľ sa zaväzuje, že osoby zodpovedné za vypracovanie a dodržiavanie postupu založeného na zásadách HACCP budú primerane vyškolené v uplatňovaní zásad HACCP.
12.14 Poskytovateľ je povinný bezodkladne, najneskôr nasledujúci pracovný deň informovať objednávateľa o akomkoľvek zásahu kontrolného orgánu alebo začatí správneho konania v súvislosti s prevádzkou kuchyne, jedálne, či bufetu. Poskytovateľ je povinný nahradiť objednávateľovi všetky náklady a škody, ktoré mu vzniknú v súvislosti s porušením hygienických predpisov podľa tohto článku zmluvy.


Čl. XIII
Zmluvné sankcie a zodpovednosť za škodu
13.1 V prípade, ak poskytovateľ neposkytne obedové jedlá podľa bodu 3.1.1 tejto zmluvy riadne a včas v súlade s jedálnym lístkom určeným na daný deň, a to aj v jednotlivom prípade, má objednávateľ právo na zmluvnú pokutu vo výške  1 % z celkovej ceny obedových jedál za príslušný kalendárny mesiac, za každý jednotlivý prípad neposkytnutia obedových jedál.  Za jednotlivý prípad sa považuje napr. neposkytnutie jedného z obedových jedál uvedených v jedálnom lístku na príslušný deň, zmena zloženia obedového jedla. 
13.2 V prípade, ak poskytovateľ neposkytne občerstvenie podľa bodu 3.1.2 tejto zmluvy riadne a včas v súlade s objednávkou, a to aj v jednotlivom prípade, má objednávateľ právo na zmluvnú pokutu vo výške  10 % z celkovej ceny objednávky, za každý jednotlivý prípad neposkytnutia občerstvenia.  Za jednotlivý prípad sa považuje napr. neposkytnutie jednej z položiek občerstvenia, ktorá bola predmetom objednávky. 
13.3 Objednávateľ je oprávnený kedykoľvek vykonať kontrolu poskytovania stravovacích služieb a plnenia povinností podľa tejto zmluvy a jej príloh, a to aj bez predchádzajúceho oznámenia poskytovateľovi. Poskytovateľ sa zaväzuje umožniť vykonanie kontroly kvality, kvantity, technológie príprav jedál, skladovania surovín a potravín, hygieny ako aj kontrolu plnenia ďalších povinností podľa tejto zmluvy a jej príloh objednávateľom resp. ním určenými osobami (prípadne pracovnou zdravotnou službou). V prípade, ak objednávateľ zistí pri kontrole porušenie tejto povinnosti podľa tejto zmluvy a jej príloh zo strany poskytovateľa, spíše o tomto písomný zápis a v prípade, ak je vzhľadom na charakter povinnosti možná náprava, určí lehotu na zabezpečenie nápravy, ktorá nemôže byť kratšia ako 3 (tri) pracovné dni, s výnimkou prípadov, keď dochádza k ohrozeniu zdravia stravníkov, a doručí zápis bezodkladne poskytovateľovi. Poskytovateľ má povinnosť v lehote určenej objednávateľom zabezpečiť nápravu. 
13.4 Ak v tejto zmluve nie je uvedené inak, v prípade, ak poskytovateľ poruší niektorú z povinností  v tejto zmluve a jej prílohách a nevykoná potrebnú nápravu podľa bodu 13.3 tohto článku zmluvy, má objednávateľ právo na zmluvnú pokutu voči poskytovateľovi vo výške 100,- eur (sto eur) bez DPH za každý aj začatý deň omeškania so splnením povinnosti alebo za každý jednotlivý prípad porušenia, ak povinnosť nie je objektívne možné splniť po lehote na zabezpečenie nápravy. V prípade opakovaného porušenia niektorej povinnosti podľa tejto zmluvy, je objednávateľ oprávnený uplatniť si nárok na zmluvnú pokutu podľa predchádzajúcej vety voči poskytovateľovi vo výške 200,- eur (dvesto eur) bez DPH (druhý po sebe nasledujúci prípad porušenia zmluvy). V prípade ďalšieho porušenia povinnosti podľa tejto zmluvy, je objednávateľ oprávnený uplatniť si nárok na zmluvnú pokutu voči poskytovateľovi podľa prvej vety vo výške 500,- eur (päťsto eur) bez DPH (tretí a každý ďalší po sebe nasledujúci prípad porušenia zmluvy). 
13.5 Ak v tejto zmluve nie je uvedené inak, v prípade, ak poskytovateľ poruší niektorú z povinností  v tejto zmluve a jej prílohách a vzhľadom na charakter povinnosti nie je možná náprava, má objednávateľ právo na zmluvnú pokutu voči poskytovateľovi vo výške 100,- eur (sto eur) bez DPH za každý jednotlivý prípad porušenia. V prípade opakovaného porušenia niektorej povinnosti podľa tejto zmluvy, je objednávateľ oprávnený uplatniť si nárok na zmluvnú pokutu podľa predchádzajúcej vety voči poskytovateľovi vo výške 200,- eur (dvesto eur) bez DPH (druhý po sebe nasledujúci prípad porušenia zmluvy). V prípade ďalšieho porušenia povinnosti podľa tejto zmluvy, je objednávateľ oprávnený uplatniť si nárok na zmluvnú pokutu voči poskytovateľovi podľa prvej vety vo výške 500,- eur (päťsto eur) bez DPH (tretí a každý ďalší po sebe nasledujúci prípad porušenia zmluvy). 
13.6 V prípade, ak poskytovateľ poruší niektorú z požiadaviek uvedených v časti Enviromentálne a kvalitatívne zásady prípravy jedla v prílohe č. 1 tejto zmluvy, má objednávateľ právo na zmluvnú pokutu voči poskytovateľovi vo výške 500,- eur (päťsto eur)  bez DPH za každý jednotlivý prípad porušenia. 
13.7 V prípade ak poskytovateľ nedodrží prevádzkovú dobu podľa článku IV bod 4.2.1. alebo 4.2.2 tejto zmluvy, má objednávateľ právo na zmluvnú pokutu voči poskytovateľovi vo výške 500,- eur (päťsto eur)  bez DPH za každý jednotlivý prípad porušenia. 
13.8 V prípade, ak poskytovateľ poruší povinnosť zabezpečiť podávanie obedov s obsluhou jedným kvalifikovaným čašníkom v salóniku NBS v čase výdaja stravy, má objednávateľ právo na zmluvnú pokutu voči poskytovateľovi vo výške 500,- EUR (päťsto eur)  bez DPH za každý deň, keď obsluha nie je zabezpečená. 
13.9 V prípade, ak poskytovateľ neuzatvorí Nájomnú zmluvu podľa článku V bod 5.1  tejto zmluvy, má objednávateľ právo na zmluvnú pokutu voči poskytovateľovi vo výške 100.000,- eur (stotisíc eur) bez DPH. 
13.10 Ak sa objednávateľ dostane do omeškania so splnením peňažného záväzku alebo jeho časti, má poskytovateľ právo uplatniť si z nezaplatenej sumy úroky z omeškania v súlade s § 369a zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a v sadzbe podľa Nariadenia vlády Slovenskej republiky č. 21/2013 Z. z., ktorým sa vykonávajú niektoré ustanovenia Obchodného zákonníka v znení neskorších predpisov.
13.11 Zmluvné pokuty sú splatné do 14 (štrnástich) kalendárnych dní odo dňa doručenia faktúry druhej zmluvnej strany, ak nie je v zmluve uvedené inak. 
13.12 Pokiaľ nie je v niektorom z ustanovení tejto zmluvy uvedené inak, v prípade porušenia akýchkoľvek povinností poskytovateľom vyplývajúcich mu z tejto zmluvy je objednávateľ oprávnený si voči poskytovateľovi uplatňovať popri nároku na zmluvnú pokutu aj nárok na náhradu škody, a to v plnom rozsahu vzniknutej škody. 
13.13 Zodpovednosť za škody:
13.13.1 v prípade, ak poskytovateľ znehodnotí alebo poškodí majetok objednávateľa, je poskytovateľ povinný uviesť tento do pôvodného stavu na svoje náklady; ak to nebude možné, potom sa poskytovateľ zaväzuje v plnej výške nahradiť objednávateľovi škody, ktoré mu svojou činnosťou spôsobil; objednávateľ je povinný výšku spôsobenej škody hodnoverne preukázať (dokladom o kúpe, o oprave veci a pod.); ak poskytovateľ v stanovenej lehote neuhradí spôsobenú škodu na základe písomnej výzvy, má objednávateľ právo sumu predstavujúcu výšku škodu vzájomne započítať so sumou fakturovanou za odobraté obedové jedlá (poskytnuté stravovacie služby v zmysle článku III bodu 3.1.1 zmluvy) za kalendárny mesiac bezprostredne nasledujúci po uplynutí lehoty stanovenej vo výzve na úhradu škody v eurách,
13.13.2 pre prípad vzniku zodpovednosti za škody spôsobené pri plnení povinností podľa tejto zmluvy, má poskytovateľ uzavretú poistnú zmluvu podľa bodu 11.14 tejto zmluvy. 
13.14 Poskytovateľ zodpovedá za všetku majetkovú škodu, za stratu alebo ujmu na živote a/alebo zdraví, ku ktorej došlo v dôsledku vadného alebo nedostatočného poskytnutia plnení zo strany poskytovateľa, ktoré vyplývajú z tejto zmluvy. 
13.15 Poskytovateľ je povinný v plnom rozsahu uhradiť prípadne uložené pokuty a/alebo sankcie zo strany kompetentných orgánov objednávateľovi, ktoré boli uložené v dôsledku porušenia povinností poskytovateľa vyplývajúcich z tejto zmluvy alebo všeobecne záväzných právnych predpisov, či technických noriem.
13.16 Nároky zmluvných strán z titulu náhrady škody sa riadia príslušnými ustanoveniami Obchodného zákonníka o náhrade škody. 
13.17 Nárok na zmluvnú pokutu a na náhradu škody nezaniká ani v prípade odstúpenia od zmluvy. 

Čl. XIV
Ukončenie zmluvy
14.1 Zmluvné strany sa dohodli, že túto zmluvu je možné ukončiť pred uplynutím doby trvania zmluvy:
14.1.1  písomnou dohodou zmluvných strán,
14.1.2  písomnou výpoveďou zmluvy zo strany objednávateľa,
14.1.3  písomným odstúpením od zmluvy ktoroukoľvek zo zmluvných strán.
14.2 Ukončenie trvania tejto zmluvy nastane vždy, ak dôjde k ukončeniu trvania Nájomnej zmluvy.
14.3 V prípade zániku zmluvy dohodou zmluvných strán, táto zaniká dňom uvedeným v tejto dohode. V tejto dohode sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia druhou zmluvnou stranou ku dňu zániku zmluvy dohodou. 
14.4 Objednávateľ je oprávnený zmluvu písomne vypovedať, a to aj bez udania dôvodu. Výpovedná doba je trojmesačná a začína plynúť prvým dňom kalendárneho mesiaca nasledujúceho po kalendárnom mesiaci, v ktorom bola výpoveď doručená druhej zmluvnej strane. Počas plynutia výpovednej doby sú zmluvné strany povinné dodržiavať podmienky tejto zmluvy v plnom rozsahu. 
14.5 Ktorákoľvek zo zmluvných strán môže odstúpiť od tejto zmluvy v prípade podstatného porušenia tejto zmluvy druhou zmluvnou stranou alebo nepodstatného porušenia tejto zmluvy druhou zmluvnou stranou, a to z dôvodov podľa Obchodného zákonníka alebo v prípadoch ustanovených touto zmluvou.  Pokiaľ ktorákoľvek zmluvná strana poruší svoje zmluvné povinnosti podstatným spôsobom, druhá strana je oprávnená od zmluvy odstúpiť bez zbytočného odkladu po tom, ako sa o tomto porušení dozvedela
14.6 Za podstatné porušenie tejto zmluvy na strane poskytovateľa s možnosťou objednávateľa odstúpiť od zmluvy s okamžitou účinnosťou sa považuje: 
14.6.1 ak poskytovateľ opakovane (viac ako dvakrát) neposkytol riadne a včas obedové jedlo podľa bodu 3.1.1. zmluvy v súlade s jedálnym lístkom určeným na príslušný deň alebo občerstvenie na základe potvrdenej objednávky podľa bodu 3.2.2 zmluvy, 
14.6.2 ak poskytovateľ opakovane (viac ako dvakrát) predložil návrh jedálneho lístka, ktorý nedosahoval kvalitatívnu úroveň vzorového jedálneho lístka alebo nerešpektoval záväzky z ponuky,
14.6.3 porušenie zákazu nelegálnej práce a nelegálneho zamestnávania v zmysle právneho poriadku Slovenskej republiky, 
14.6.4 ak poskytovateľ opakovane (viac ako dvakrát) nedodržal prevádzkovú dobu výdaja stravy počas obeda, prevádzkovú dobu predaja v bufete alebo lehotu na poskytnutie občerstvenia v objednávke, 
14.6.5 ak poskytovateľ opakovane (viac ako dva krát) porušil niektorú z povinností uvedených v časti Enviromentálne a kvalitatívne zásady prípravy jedla v prílohe č. 1 zmluvy, 
14.6.6 ak poskytovateľ opakovane (viac ako dva krát) porušil platné hygienické alebo bezpečnostné predpisy súvisiace s predmetom zmluvy, 
14.6.7 porušenie povinnosti poskytovateľa podľa článku 10.22 zmluvy, 
14.6.8 na plnenie zmluvy využije subdodávateľa, ktorý nie je uvedený v prílohe č. 4 tejto zmluvy, 
14.6.9 ak poskytovateľ užíva prenajatý nebytový priestor a hnuteľné veci  v rozpore s Nájomnou zmluvou, 
14.6.10 poskytovateľ ako osoba, štatutárny orgán poskytovateľa alebo člen štatutárneho alebo dozorného orgánu poskytovateľa právoplatne odsúdený za niektorý z trestných činov korupcie (trestné činy podľa ôsmej hlavy tretieho dielu osobitnej časti Trestného zákona), trestný čin subvenčného podvodu (§ 225 Trestného zákona), trestný čin legalizácie príjmov z trestnej činnosti (§ 233 Trestného zákona), trestný čin poškodzovania finančných záujmov Európskej únie (§ 263 Trestného zákona), trestný čin machinácie vo verejnom obstarávaní alebo vo verejnej dražbe (§ 266 Trestného zákona), ako aj za akýkoľvek trestný čin, ktorého skutková podstata súvisí s podnikaním poskytovateľa, výkonom jeho činnosti, alebo bol spáchaný v súvislosti s plnením podľa tejto zmluvy, alebo je evidovaný v systéme včasného odhaľovania rizika a vylúčenia (EDES) ako vylúčená osoba alebo subjekt (v zmysle článku 135 a nasl. nariadenia č. 2018/1046),  
14.6.11 ak preukázateľne nastala skutočnosť, ktorá môže viesť k výmazu poskytovateľa alebo jeho subdodávateľa v zmysle tejto zmluvy z Registra podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), 
14.6.12 ak sú dané dôvody, pre ktoré verejný obstarávateľ nesmie uzatvoriť zmluvu podľa § 11 ods. 1 písm. c) a d) zákona o verejnom obstarávaní,
14.6.13 ak poskytovateľ preruší alebo skončí svoju podnikateľskú činnosť alebo stratí podnikateľské oprávnenie potrebné pre plnenie tejto zmluvy,  
14.6.14 poskytovateľ vstúpil do likvidácie, 
14.6.15 súd zamietol návrh na vyhlásenie konkurzu pre nedostatok majetku úpadcu (poskytovateľa), 
14.6.16 ak je poskytovateľ zverejnený v registri daňových dlžníkov, 
14.6.17 existuje dôvodná obava, ktorú je objednávateľ povinný preukázať objektívnymi skutočnosťami, že plnenie záväzkov poskytovateľa podľa tejto zmluvy je vážne ohrozené, 
14.6.18 podstatné porušenia zmluvy definované v iných ustanoveniach tejto zmluvy.
14.7 Za nepodstatné porušenie tejto zmluvy sa považuje každé porušenie zmluvy, okrem porušení zmluvy definovaných v tejto zmluve ako podstatné porušenie tejto zmluvy. V prípade nepodstatného porušenia tejto zmluvy je druhá zmluvná strana oprávnená odstúpiť od tejto zmluvy len v prípade, že zmluvná strana opakovane poruší svoju zmluvnú povinnosť a ani napriek písomnému upozorneniu na porušovanie povinností podľa tejto zmluvy nevykoná nápravu po uplynutí dodatočnej lehoty na nápravu, ktorú jej na to poskytla oprávnená strana. V písomnom upozornení musí byť podrobne špecifikované porušenie zmluvnej povinnosti ako aj upozornenie na právo odstúpiť od tejto zmluvy v prípade neodstránenia porušenia povinností ani v poskytnutej dodatočnej lehote.  
14.8 Objednávateľ je oprávnený odstúpiť od tejto zmluvy aj v súlade s ustanovením § 19 zákona o verejnom obstarávaní. 
14.9 Poskytovateľ je oprávnený odstúpiť od zmluvy v prípade, ak omeškanie objednávateľa s úhradou faktúry je viac ako 30 dní po lehote splatnosti. 
14.10 Každá zo zmluvných strán je oprávnená odstúpiť od tejto zmluvy z dôvodu, že prenajatý nebytový priestor na základe Nájomnej zmluvy sa stal nespôsobilým na dohodnuté užívanie.
14.11 Každá zo zmluvných strán je oprávnená odstúpiť od tejto zmluvy, pokiaľ jej to umožňuje zákon č. 315/2016 Z. z. o registri partnerov verejného sektora a o zmene a doplnení niektorých zákonov.
14.12 Právne účinky odstúpenia od zmluvy nastanú dňom doručenia písomného oznámenia o odstúpení od zmluvy druhej zmluvnej strane. Odstúpením od zmluvy zanikajú všetky práva a povinnosti zmluvných strán z tejto zmluvy, okrem nárokov na náhradu spôsobenej škody a nárokov na zmluvné, resp. zákonné sankcie.
14.13 V prípade zániku zmluvného vzťahu sú zmluvné strany povinné vzájomne si splniť všetky povinnosti, ktoré vznikli po dobu trvania tejto zmluvy. Prípadné ďalšie náklady súvisiace s ukončením zmluvy, sú povinné zmluvné strany si nahradiť na základe vzájomnej dohody.

Čl. XV
Osobitné ustanovenia

15.1 Poskytovateľ je povinný:
15.1.1 mať počas prevádzkovej doby podľa bodu 4.1.1 a 4.1.2 zmluvy k dispozícii Knihu reklamácií, sťažností a podnetov (ďalej len “Kniha 	reklamácií”), na mieste dohodnutom s objednávateľom tak, aby stravníci do nej mohli v prípade potreby zaznamenávať svoje pripomienky k poskytovaniu stravovacích služieb
15.1.2 v prípade, ak stravník vznesie reklamáciu ústne priamo poskytovateľovi, vyhotoviť o tom písomný záznam (ďalej len “záznam o reklamácii”), v ktorom bude uvedený dátum, čas reklamácie, predmet reklamácie, označenie sťažovateľa a tento záznam bezodkladne predložiť stravovacej komisii objednávateľa,
15.1.3 reagovať na každý zápis v Knihe reklamácií, záznam o reklamácii ako aj reklamáciu zaznamenanú v IS StraSy bez zbytočného odkladu a zaznamenať aj riešenia a prijaté závery z vykonaných kontrol a prešetrenia reklamácií a sťažností a tieto oznámiť bezodkladne stravovacej komisii objednávateľa.
Dôverné informácie a povinnosť mlčanlivosti
15.2 Dôverné informácie sú všetky informácie sprístupnené, poskytnuté objednávateľom poskytovateľovi počas trvania tejto zmluvy, ktoré nie sú verejne prístupné, a to najmä technické, obchodné, finančné alebo všetky iné informácie, ktoré objednávateľ poskytne poskytovateľovi v akejkoľvek podobe, či už zachytené hmotne alebo ústne poskytnuté, ako aj informácie prijaté od inej osoby ako je objednávateľ, pokiaľ je táto osoba zaviazaná s nimi nakladať ako s dôvernými (ďalej len „dôverné informácie“). Za dôverné informácie sa považujú aj informácie o nákupných cenách a dodávateľoch poskytovateľa predložené objednávateľovi na účel kontroly podľa tejto zmluvy, ktoré objednávateľ môže použiť výlučne na účel tejto kontroly a nesmie ich zverejniť ani poskytnúť tretím osobám.
15.3 Zmluvné strany sú povinné využívať dôverné informácie iba pre účely plnenia tejto zmluvy a po jej skončení nesmú bez akéhokoľvek časového obmedzenia použiť dôverné informácie na akýkoľvek účel. Zmluvné strany sa zaväzujú prijať zodpovedajúce technické, organizačné a iné opatrenia potrebné na ochranu dôverných informácií v rozsahu ako je primerane obvyklé za účelom zabezpečenia neoprávneného pozmenenia, zničenia, straty, odcudzenia, zverejnenia, zneužitia alebo neoprávneným sprístupnením neoprávnenej osobe. 
15.4 [bookmark: _Hlk99648285]Poskytovateľ je povinný zaviazať mlčanlivosťou o osobných údajoch fyzické osoby, ktoré prídu do styku s osobnými údajmi u objednávateľa alebo poskytovateľa. Povinnosť mlčanlivosti trvá aj po skončení pracovného pomeru tejto fyzickej osoby. Rovnako táto povinnosť trvá aj po ukončení záväzkového vzťahu založeného touto zmluvou.
15.5 Poskytovateľ sa zaväzuje zachovávať mlčanlivosť o všetkých skutočnostiach týkajúcich sa objednávateľa, o ktorých sa dozvie v súvislosti s plnením predmetu tejto zmluvy. Povinnosť zachovávať mlčanlivosť sa vzťahuje aj na všetkých pracovníkov poskytovateľa a pracovníkov subdodávateľa a nie je možné sa jej nijako zbaviť. Poskytovateľ sa zaväzuje pracovníkov zaviazať záväzkom mlčanlivosti o všetkých skutočnostiach, o ktorých sa dozvedeli pri výkone práce. V prípade plnenia predmetu zmluvy prostredníctvom subdodávateľa je poskytovateľ povinný zabezpečiť, aby subdodávateľ zaviazal záväzkom mlčanlivosti svojich pracovníkov.
15.6 Povinnosť mlčanlivosti je časovo neohraničená a trvá aj po ukončení zmluvy. V prípade porušenia záväzku mlčanlivosti pracovníkom poskytovateľa alebo pracovníkom subdodávateľa, sa toto porušenie považuje za porušenie záväzku mlčanlivosti poskytovateľa. 
15.7 V prípade porušenia záväzku ochrany dôverných informácií a povinnosti mlčanlivosti je poskytovateľ povinný uhradiť objednávateľovi ním zavinenú preukázateľnú škodu. V prípade, že škodu nie je možné finančne vyjadriť (napr. §17, § 44 Obchodného zákonníka), je poskytovateľ povinný uhradiť objednávateľovi zmluvnú pokutu vo výške 5.000,- eur (päťtisíc eur) bez DPH za každý preukázaný prípad porušenia tejto povinnosti.  Zmluvná pokuta je splatná do 14 dní odo dňa doručenia výzvy na zaplatenie zmluvnej pokuty. 
15.8 Týmto záväzkom mlčanlivosti nie je dotknuté zverejnenie tejto zmluvy ako povinne zverejňovanej zmluvy. Porušenie záväzku mlčanlivosti zo strany poskytovateľa sa považuje za podstatné porušenie zmluvy.
[bookmark: _Hlk224033990]Komunikácia zmluvných strán
15.9 Písomnosti zasielané medzi zmluvnými stranami podľa tejto zmluvy najmä výzvy, oznámenia, žiadosti, správy, požiadavky a ostatné písomnosti určené druhej zmluvnej strane (ďalej len „písomnosti“) musia byť doručené, ak táto zmluva neustanovuje inak:
15.9.1 formou e-mailu na oprávnené osoby zmluvných strán podľa bodu 10.1 zmluvy, pri preukazovaní doručenia je potrebné preukázať, že e-mailová správa bola odosielateľom riadne adresovaná a odoslaná na e-mailovú adresu prijímateľa a že odosielateľ e-mailovej správy môže preukázať potvrdenie o doručení na e-mailovú adresu prijímateľa (v ktorom bude uvedený dátum a čas doručenia) alebo
15.9.2 v písomnej forme doporučenou zásielkou na adresu Národná banka Slovenska, Odbor hospodárskych služieb, Imricha Karvaša 1, 813 25 Bratislava a adresu poskytovateľa uvedenú v záhlaví tejto zmluvy. Písomnosť doručovaná formou doporučenej zásielky sa považuje za doručenú dňom prevzatia zmluvnou stranou, ktorej je určená. 
Doručovanie prostredníctvom doporučenej zásielky sa vyžaduje najmä v prípade písomností týkajúcich sa trvania zmluvného vzťahu, ako napríklad spôsoby ukončenia zmluvy, návrhy dodatkov, výzvy na splnenie povinnosti podľa zmluvy a iné úkony, ktoré môžu mať právne následky pre zmluvné strany. 
Zmluvné strany sa dohodli, že písomnosť sa na účely tejto zmluvy považuje za doručenú aj dňom odmietnutia jej prevzatia zmluvnou stranou, ktorej je adresovaná alebo vrátením zásielky odosielateľovi, a to aj v prípade, že sa adresát o uložení zásielky nedozvedel 
osobne
15.9.3 osobne do sídla druhej zmluvnej strany, pričom osobné prevzatie písomnosti musí svojim podpisom potvrdiť oprávnená osoba zmluvnej strany.
15.10 V prípade zmeny ktoréhokoľvek z údajov v záhlaví tejto je povinná tá zmluvná strana, u ktorej táto zmena nastala, o tom bez zbytočného odkladu písomne informovať druhú zmluvnú stranu. Ak zmluvné strany v prípade zmeny údajov nesplnia svoju oznamovaciu povinnosť podľa predchádzajúcej vety, má sa zato, že platia posledné známe údaje alebo údaje vyplývajúce z príslušného registra.


Čl. XVI
Subdodávatelia, register partnerov verejného sektora a nelegálne zamestnávanie 
16.1 Poskytovateľ je oprávnený plniť túto zmluvu aj prostredníctvom tretích osôb („subdodávateľ“) okrem tej časti predmetu plnenia, ktorou sú činnosti, ktoré podľa tejto zmluvy zabezpečuje prevádzkar, túto časť predmetu plnenia – výkon povinností prevádzkara podľa tejto zmluvy -  je poskytovateľ povinný plniť vlastnými kapacitami a táto časť plnenia nemôže byť predmetom subdodávky. 
16.2 Poskytovateľ bez obmedzenia zodpovedá za odbornú starostlivosť pri výbere subdodávateľa, ako aj za služby/plnenia vykonané a zabezpečené na základe zmluvy o subdodávke. Pre zamedzenie pochybností, ak nie je zmluvnými stranami dohodnuté inak, v prípade využitia subdodávateľa poskytovateľ zodpovedá rovnako, akoby zmluvu plnil sám.
16.3 Poskytovateľ potvrdzuje, že podľa § 41 ods. 3 zákona o verejnom obstarávaní uviedol v prílohe č. 4 tejto zmluvy údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia a zároveň potvrdzuje, že uvedení subdodávatelia spĺňajú podmienky účasti týkajúce sa osobného postavenia a neexistujú u nich dôvody na vylúčenie podľa § 40 ods. 6 písm. a) až g) a 8 zákona č. 343/2015 Z. z. Poskytovateľ je povinný oznámiť bezodkladne objednávateľovi akúkoľvek zmenu v predchádzajúcej vete uvedených údajov o subdodávateľovi. Plnenie zmluvy alebo jej časti prostredníctvom subdodávateľa nezbavuje poskytovateľa povinnosti a zodpovednosti za plnenia subdodávateľa.  
16.4 Počas trvania tejto zmluvy je poskytovateľ oprávnený zmeniť alebo doplniť subdodávateľa uvedeného v prílohe č. 4 tejto zmluvy výlučne na základe predchádzajúceho písomného oznámenia a následného odsúhlasenia objednávateľom bez potreby uzatvoriť dodatok k tejto zmluve. Pre zamedzenie pochybností zmena a/alebo doplnenie subdodávateľa sa uskutoční jeho odsúhlasením objednávateľom, pričom poskytovateľ je oprávnený použiť nového subdodávateľa až po doručení odsúhlasenia. V prípade zmeny subdodávateľa je poskytovateľ povinný písomne oznámiť objednávateľovi údaje o navrhovanom subdodávateľovi a o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia. Poskytovateľ je povinný bezodkladne oznámiť objednávateľovi akúkoľvek zmenu údajov o subdodávateľovi uvedenom v prílohe č. 4 tejto zmluvy, najneskôr však do 3 (troch) pracovných dní, odkedy k zmene údajov došlo.   
16.5 V prípade, ak poskytovateľ pri plnení tejto zmluvy využije subdodávateľa v rozpore s bodmi 16.1 až 16.3 zmluvy, má objednávateľ právo na zmluvnú pokutu od zhotoviteľa vo výške 10.000,- eur (desaťtisíc eur) bez DPH za každé jednotlivé porušenie povinnosti.
16.6 Poskytovateľ sa podpisom tejto zmluvy zaväzuje, že ak sa na plnení zmluvy budú podieľať zamestnanci poskytovateľa, tak to budú iba osoby legálne zamestnané poskytovateľom v súlade s právnym poriadkom Slovenskej republiky. Poskytovateľ sa zaväzuje dodržiavať zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „zákon č. 82/2005 Z. z.“). Poskytovateľ vyhlasuje, že neporušuje a počas trvania tejto zmluvy nebude porušovať zákaz nelegálneho zamestnávania v zmysle zákona č. 82/2005 Z. z. V prípade, ak sa vyhlásenie poskytovateľa podľa predchádzajúcej vety preukáže za nepravdivé a kontrolný orgán uloží objednávateľovi pokutu za porušenie zákazu prijať prácu alebo službu podľa § 7b ods. 5 zákona č. 82/2005 Z. z., tak sa poskytovateľ zaväzuje uhradiť objednávateľovi zmluvnú pokutu v sume rovnajúcej sa pokute uplatnenej kontrolným orgánom u objednávateľa, a to do 7 kalendárnych dní odo dňa jej uplatnenia u poskytovateľa objednávateľom.  Objednávateľ je oprávnený okamžite odstúpiť od tejto zmluvy, ak poskytovateľ poruší zákaz nelegálnej práce a nelegálneho zamestnávania v zmysle právneho poriadku Slovenskej republiky.
16.7 Poskytovateľ sa zaväzuje byť počas celej doby trvania tejto zmluvy zapísaný v registri partnerov verejného sektora, a to v prípade, ak má túto povinnosť podľa zákona č. 315/2016 Z. z. . V prípade, ak poskytovateľ poruší svoj záväzok byť počas celej doby trvania tejto zmluvy zapísaný v registri partnerov verejného sektora, ak má túto povinnosť podľa zákona č. 315/2016 Z. z., má objednávateľ právo na zmluvnú pokutu od poskytovateľa vo výške 5000,- eur (päťtisíc eur) bez DPH.  
16.8 Poskytovateľ je povinný zabezpečiť, aby jeho subdodávatelia v zmysle § 2 ods. 5 písm. e) zákona o verejnom obstarávaní a § 2 ods. 1 písm. a) bod 7 zákona č. 315/2016 Z. z., ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle zákona č. 315/2016 Z. z.  
16.9 Za účelom preukázania splnenia povinnosti v zmysle prechádzajúceho bodu tohto článku zmluvy je poskytovateľ povinný kedykoľvek na výzvu objednávateľa bezodkladne, najneskôr však do 3 (troch) pracovných dní, predložiť objednávateľovi všetky zmluvy so subdodávateľmi identifikovanými v prílohe č. 4 tejto zmluvy, resp. následne doplneným/ zmeneným postupom podľa bodu 4 tohto článku zmluvy a zároveň predložiť zoznam všetkých subdodávateľov v zmysle § 2 ods. 1 písm. a) bod 7 zákona č. 315/2016 Z. z., ktorí napĺňajú definičné znaky partnera verejného sektora v zmysle § 2 ods. 1 písm. a) bod 7 a § 2 ods. 2 zákona č. 315/2016 Z. z., v dôsledku ich participácie na plnení tejto zmluvy. Za úplnosť a pravdivosť poskytnutých údajov nesie plnú zodpovednosť poskytovateľ. 
16.10 V prípade, ak poskytovateľ poruší povinnosť v zmysle bodu 16.6 tohto článku zmluvy, a/alebo bude táto zmluva plnená (resp. budú na jej plnení participovať) subdodávateľmi, ktorí si riadne nesplnili svoju zákonnú povinnosť zápisu (resp. jeho udržiavania) do registra partnerov verejného sektora, má objednávateľ právo na zmluvnú pokutu od poskytovateľa vo výške 5.000 eur (slovom: päťtisíc eur) bez DPH za každé jednotlivé porušenie stanovenej povinnosti.  
16.11 Poskytovateľ zároveň vyhlasuje, že osoba alebo osoby, ktoré sú v registri partnerov verejného sektora zapísané ako jeho koneční užívatelia výhod, nie sú osobami uvedenými v § 11 ods. 1 písm. c) zákona o verejnom obstarávaní, medzi ktoré patrí prezident Slovenskej republiky, člen vlády, vedúci ústredného orgánu štátnej správy, ktorý nie je členom vlády, vedúci orgánu štátnej správy s celoslovenskou pôsobnosťou, sudca Ústavného súdu Slovenskej republiky alebo sudca, generálny prokurátor Slovenskej republiky alebo prokurátor, verejný ochranca práv, predseda Najvyššieho kontrolného úradu Slovenskej republiky a podpredseda Najvyššieho kontrolného úradu Slovenskej republiky, štátny tajomník, generálny tajomník služobného úradu, prednosta okresného úradu, primátor hlavného mesta Slovenskej republiky Bratislavy, primátor krajského mesta alebo primátor okresného mesta a predseda vyššieho územného celku. Poskytovateľ tiež vyhlasuje, že v prípade, ak na plnenie tejto zmluvy použije subdodávateľa alebo subdodávateľov, ktorí majú povinnosť zapisovať sa do registra partnerov verejného sektora, tak tento subdodávateľ alebo títo subdodávatelia k dátumu podpisu tejto zmluvy nemajú v registri partnerov verejného sektora zapísaného konečného užívateľa výhod, ktorým je osoba podľa § 11 ods. 1 písm. c) zákona o verejnom obstarávaní. 


Čl. XVII
Nahradenie poskytovateľa 

17.1 Ak poskytovateľ podstatne poruší túto zmluvu, tak je objednávateľ oprávnený vykonať zmenu zmluvy spočívajúcu v zmene osoby poskytovateľa, a to nahradením pôvodného poskytovateľa (ďalej len "pôvodný poskytovateľ") novým poskytovateľom v súlade s § 18 zákona o verejnom obstarávaní. 
17.2 Zmenu v osobe poskytovateľa je objednávateľ oprávnený vykonať nahradením pôvodného poskytovateľa subjektom, ktorý ako uchádzač vo Verejnom obstarávaní splnil podmienky účasti, všetky požiadavky na predmet zákazky, vrátane splnenia povinností v zmysle súťažných podkladov a umiestnil sa na druhom mieste v poradí na základe vyhodnotenia kritérií vo Verejnom obstarávaní, prípadne na každom ďalšom mieste v poradí, ak oslovený uchádzač odmietne uzavrieť zmluvu s Objednávateľom (ďalej len „nový poskytovateľ").  
17.3 Poskytovateľ výslovne súhlasí s takouto zmenou zmluvy, ak objednávateľ nahradí pôvodného poskytovateľa novým poskytovateľom podľa bodu 17.1 tohto článku zmluvy. Poskytovateľ súhlasí s tým, že nadobudnutím účinnosti zmeny v osobe poskytovateľa, prestáva byť zmluvnou stranou zmluvy a zmluvnou stranou zmluvy sa stáva nový poskytovateľ.  Zmena v osobe poskytovateľa nadobúda účinnosť ku dňu určenému v oznámení podľa bodu 17.7 tohto článku.
17.4 Pôvodný poskytovateľ je povinný kontinuálne a riadne od oznámenia objednávateľa za účelom zmeny zmluvy podľa tohto článku zmluvy poskytnúť objednávateľovi všetku potrebnú súčinnosť, najmä vykonať úkony, ktoré sú nevyhnutné na riadne plnenie zmluvy do okamihu zmeny v osobe poskytovateľa, odovzdať objednávateľovi všetky potrebné veci, ktoré mu boli objednávateľom poskytnuté na účel riadneho plnenia tejto zmluvy (napr. vstupové karty a dokumenty, ktoré vznikli v súvislosti s poskytovaním stravovacích služieb) tak, aby nedošlo k vzniku škody alebo inej ujmy objednávateľovi.  
17.5 V prípade omeškania pôvodného poskytovateľa s plnením povinnosti podľa bodu 17.4 tohto článku zmluvy (neposkytnutie súčinnosti) vzniká objednávateľovi za každý začatý deň omeškania nárok na zaplatenie zmluvnej pokuty zo strany pôvodného poskytovateľa vo výške 150,- eur (stopäťdesiat eur) bez DPH . Povinnosť nahradiť škodu vzniknutú v dôsledku porušenia povinnosti zabezpečenej zmluvnou pokutou ostáva zaplatením zmluvnej pokuty nedotknutá, a to aj v rozsahu prevyšujúcom zmluvnú pokutu. 
17.6 Nahradenie pôvodného poskytovateľa novým poskytovateľom sa v súlade s § 18 ods. 1 písm. a) zákona o verejnom obstarávaní, okrem vyššie uvedeného, sa riadi pravidlami podľa bodov 17.7 a 17.9 tohto článku zmluvy. 
17.7 Objednávateľ písomne oznámi pôvodnému poskytovateľovi nahradenie pôvodného poskytovateľa novým poskytovateľom, pričom toto oznámenie bude obsahovať termín, ku ktorému má k zámene poskytovateľov prísť, avšak najskôr k prvému dňu mesiaca nasledujúceho po doručení oznámenia pôvodnému poskytovateľovi, identifikačné údaje nového poskytovateľa, odôvodnenie nahradenia pôvodného poskytovateľa novým poskytovateľom a požiadavky na súčinnosť, ktorú je pôvodný poskytovateľ povinný poskytnúť objednávateľovi v zmysle tejto zmluvy. 
17.8 V prípade zmeny osoby poskytovateľa podľa tohto článku zmluvy bude predmet plnenia poskytovaný novým poskytovateľom vychádzať z ponuky nového poskytovateľa. Ceny všetkých položiek predmetu plnenia z ponuky pôvodného poskytovateľa vo verejnom obstarávaní, ktorého výsledkom je táto zmluva, môžu byť dodatkom k tejto zmluve navýšené o rozdiel medzi konkrétnou cenou položky z ponuky pôvodného poskytovateľa a konkrétnou cenou položky z ponuky nového poskytovateľa. Na vysporiadanie plnení medzi novým poskytovateľom a objednávateľom sa vykonajú primerané úpravy zmluvy.
17.9 Na nového poskytovateľa neprechádzajú žiadne práva, povinnosti, nároky, dlhy ani iné záväzky pôvodného poskytovateľa vzniknuté pred účinnosťou zmeny v osobe dodávateľa, pokiaľ sa zmluvné strany výslovne nedohodnú inak v písomnom dodatku k tejto zmluve. Zodpovednosť pôvodného poskytovateľa za riadne a včasné splnenie záväzkov vzniknutých pred jeho nahradením novým poskytovateľom, ako aj všetky nároky poskytovateľa z toho vyplývajúce (vrátane nároku na náhradu škody) voči pôvodnému poskytovateľovi, jeho nahradením novým poskytovateľom nezanikajú a zostávajú voči pôvodnému poskytovateľovi zachované v plnom rozsahu.

Čl. XVIII 
Záverečné ustanovenia
18.1 Táto zmluva patrí medzi povinne zverejňované zmluvy (vrátane dodatkov zmlúv) podľa ustanovení § 5a zákona o slobodnom prístupe k informáciám (zákona NR SR č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka a § 47a ods.1 Občianskeho zákonníka. Poskytovateľ berie na vedomie zverejnenie tejto zmluvy (vrátane jej dodatkov) a faktúr poskytovateľa doručených objednávateľovi v zmysle § 5a ods. 1, 6 a 9 a § 5b zákona o slobodnom prístupe k informáciám.
18.2 Táto zmluva nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto zmluvu v ten istý deň, tak rozhodujúci je deň neskoršieho podpisu. Táto zmluva nadobúda účinnosť dňom nasledujúcim po dni jej zverejnenia na webovom sídle (internetovej stránke) objednávateľa (§ 47a ods.1 Občianskeho zákonníka v spojení § 1 ods. 2 Obchodného zákonníka a s § 5a ods. 1, 6 a 9 zákona o slobodnom prístupe k informáciám).
18.3 Zmluvné strany sa dohodli, že zmluvu možno meniť písomne, pričom zmeny sa uskutočnia formou písomných číslovaných dodatkov k tejto zmluve, podpísaných oprávnenými zástupcami oboch zmluvných strán, ak v tejto zmluve nie je uvedené inak.
18.4 Právne vzťahy zmluvných strán výslovne neupravené v tejto zmluve sa riadia príslušnými ustanoveniami Obchodného zákonníka, Občianskeho zákonníka a všeobecne záväznými právnymi predpismi s nimi súvisiacimi. 
18.5 Prípadné spory, ktoré vzniknú zo zmluvy, sa budú zmluvné strany snažiť riešiť predovšetkým formou dohody. V prípade, že k dohode nedôjde, spory budú riešené podľa slovenského právneho poriadku.
18.6 [bookmark: _Hlk52201686]Zmluva je vyhotovená v piatich rovnocenných vyhotoveniach, z ktorých dve vyhotovenia sú určené poskytovateľovi a tri vyhotovenia sú určené pre objednávateľa.
18.7 Objednávateľ pri spracúvaní osobných údajov dotknutých osôb poskytovateľa pre účely plnenia tejto zmluvy postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov a nariadením Európskeho parlamentu a Rady (EÚ) č. 2016/679 zo dňa 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovom sídle objednávateľa: https://www.nbs.sk/sk/ochrana-osobnych-udajov.
18.8 Zmluvné strany (každá za seba) zhodne záväzne vyhlasujú, že sú oprávnené uzavrieť túto zmluvu, a že táto zmluva nebola uzavretá za nevýhodných ani nevyhovujúcich podmienok pre žiadnu zmluvnú stranu. Súčasne zmluvné strany (každá za seba) zhodne záväzne vyhlasujú, že sa s touto zmluvou dôkladne oboznámili a jej obsahu porozumeli, súhlasia s ňou, zaväzujú sa ustanovenia tejto zmluvy plniť, pričom zmluvné strany na znak toho, že táto zmluva je určitá, zrozumiteľná a zodpovedá ich slobodnej vôli, vlastnoručne podpísali túto zmluvu prostredníctvom svojich oprávnených zástupcov.
18.9 Neoddeliteľnou súčasťou tejto zmluvy sú nasledovné prílohy:
Príloha č. 1: Opis predmetu zákazky 
Príloha č. 2: Vzorový jedálny lístok
Príloha č. 3: Špecifikácia cien obedových jedál a občerstvenia
Príloha č. 4: Zoznam subdodávateľov, prevádzkar a šéfkuchár
Príloha č. 5: Checklist pre kontrolu KPI 
Príloha č. 6: Nájomná zmluva 

V Bratislave, dňa	<vyplní VO>			V < vyplní uchádzač > , dňa <vyplní uchádzač>


Za poskytovateľa:					Za objednávateľa:



___________________________				___________________________
<vyplní VO>						<vyplní uchádzač>

